
 诇讛讻讬 驻讟专讬 专讘谞谉 讗诇讗 诇诪''讚 讚专讘谞谉 讗诪讗讬 驻讟专讬 专讘谞谉 讗砖讗专讗 讗注''讝 讜砖讜专 讛谞住拽诇 讜专讘讬 诪讗讬专 讗诪讗讬 诪讞讬讬讘 砖讜讞讟 诇注''讝 讻讬讜谉 讚砖讞讟 讘讛 驻讜专转讗 讗住专讛 讗讬讚讱 讗讬住讜专讬 讛谞讗讛 讛讜讗 讜诇讗 讚诪专讬讛 拽讗 讟讘讞 (讜诇讗 讚讬讚讬讛 拽讗 讟讘讞) 讗诪专 专讘讗 讘讗讜诪专 讘讙诪专 讝讘讬讞讛 讛讜讗 注讜讘讚讛 砖讜专 讛谞住拽诇 讗讬住讜专讬 讛谞讗讛 谞讬谞讛讜 诇讗讜 讚诪专讬讛 拽讗 讟讘讞 (讜诇讗讜 讚讬讚讬讛 拽讗 讟讘讞) 讗诪专 专讘讗 讛讻讗 讘诪讗讬 注住拽讬谞谉 讻讙讜谉 砖诪住专讜 诇砖讜诪专 讜讛讝讬拽 讘讘讬转 砖讜诪专 讜讛讜注讚 讘讘讬转 砖讜诪专 讜谞讙诪专 讚讬谞讜 讘讘讬转 砖讜诪专 讜专''诪 住讘专 诇讛 讻专讘讬 讬注拽讘 讜住''诇 讻专' 砖诪注讜谉 住讘专 诇讛 讻专讘讬 讬注拽讘 讚讗诪专 讗祝 诪砖谞讙诪专 讚讬谞讜 讛讞讝讬专讜 砖讜诪专 诇讘注诇讬诐 诪讜讞讝专 讜住讘专 诇讛 讻专讘讬 砖诪注讜谉 讚讗诪专 讚讘专 讛讙讜专诐 诇诪诪讜谉 讻诪诪讜谉 讚诪讬 讚转谞谉 专''砖 讗讜诪专 拽讚砖讬诐 砖讞讬讬讘 讘讗讞专讬讜转谉 讞讬讬讘 讗诇诪讗 讚讘专 讛讙讜专诐 诇诪诪讜谉 讻诪诪讜谉 讚诪讬 讗诪专 专讘 讻讛谞讗 讗诪专讬转讗 诇砖诪注转讗 拽诪讬讛 讚专讘 讝讘讬讚 诪谞讛专讚注讗 诪讬 诪爪讬转 诪讜拽诪转 诪转谞讬转讬谉 讻专''诪 讜诇讗 讻专''砖 讜讛讗 拽转谞讬 住讬驻讗 专讘讬 砖诪注讜谉 驻讜讟专 讘砖谞讬 讗诇讜 诪讻诇诇 讚讘讻讜诇讛 诪转谞讬转讬谉 诪讜讚讛 讗''诇 诇讗 诪讻诇诇 讚诪讜讚讛 讘讟讘讞 讜诪讻专 诇专驻讜讗讛 讜诇讻诇讘讬诐: 讙谞讘 诪砖诇 讗讘讬讜 讜讟讘讞 讜诪讻专 讜讻讜': 讘注讗 诪讬谞讬讛 专讘讗 诪专讘 谞讞诪谉 讙谞讘 砖讜专 砖诇 砖谞讬 砖讜转驻讬谉 讜讟讘讞讜 讜讛讜讚讛 诇讗讞讚 诪讛谉 诪讛讜 {砖诪讜转 讻讗-诇讝} 讞诪砖讛 讘拽专 讗诪专 专讞诪谞讗 讜诇讗 讞诪砖讛 讞爪讗讬 讘拽专 讗讜 讚诇诪讗 讞诪砖讛 讘拽专 讗诪专 专讞诪谞讗 讜讗驻讬诇讜 讞诪砖讛 讞爪讗讬 讘拽专 讗''诇 讞诪砖讛 讘拽专 讗诪专 专讞诪谞讗 讜诇讗 讞诪砖讛 讞爪讗讬 讘拽专 讗讬转讬讘讬讛 讙谞讘 诪砖诇 讗讘讬讜 讜讟讘讞 讜诪讻专 讜讗讞''讻 诪转 讗讘讬讜 诪砖诇诐 转砖诇讜诪讬 讗专讘注讛 讜讞诪砖讛 讜讛讗 讛讻讗 讻讬讜谉 讚诪转 讗讘讬讜 讻诪讜 砖拽讚诐 讜讛讜讚讛 诇讗讞讚 诪讛谉 讚诪讬 讜拽转谞讬 诪砖诇诐 转砖诇讜诪讬 讗专讘注讛 讜讞诪砖讛 讗''诇 讛讻讗 讘诪讗讬 注住拽讬谞谉 讻讙讜谉 砖注诪讚 讗讘讬讜 讘讚讬谉 讗讘诇 诇讗 注诪讚 讘讚讬谉 诪讗讬 讗讬谞讜 诪砖诇诐 转砖诇讜诪讬 讗专讘注讛 讜讞诪砖讛 讗讬 讛讻讬 讗讚转谞讬 住讬驻讗 讙谞讘 诪砖诇 讗讘讬讜 讜诪转 讜讗讞''讻 讟讘讞 讜诪讻专 讗讬谞讜 诪砖诇诐 转砖诇讜诪讬 讗专讘注讛 讜讞诪砖讛 谞讬驻诇讜讙 讘讚讬讚讬讛 讘诪讛 讚讘专讬诐 讗诪讜专讬诐 讻砖注诪讚 讘讚讬谉 讗讘诇 诇讗 注诪讚 讘讚讬谉 讗讬谞讜 诪砖诇诐 转砖诇讜诪讬 讗专讘注讛 讜讞诪砖讛 讗''诇 讛讻讬 谞诪讬 讗讬讬讚讬 讚谞住讬讘 专讬砖讗 讙谞讘 诪砖诇 讗讘讬讜 讜讟讘讞 讜诪讻专 讜讗讞''讻 诪转 讗讘讬讜 谞住讬讘 住讬驻讗 谞诪讬 讙谞讘 诪砖诇 讗讘讬讜 讜诪转 讗讘讬讜 讜讗讞''讻 讟讘讞 讜诪讻专 诇爪驻专讗 讗''诇 讞诪砖讛 讘拽专 讗诪专 专讞诪谞讗 讜讗驻讬' 讞诪砖讛 讞爪讗讬 讘拽专 讜讛讗讬 讚诇讗 讗诪专讬 诇讱 讘讗讜专转讗 

专砖"讬



 诇讛讻讬 驻讟专讬 专讘谞谉. 讚砖讞讬讟讛 砖讗讬谞讛 专讗讜讬讛 讛讬讗 讜讻讚讘专讬 专' 砖诪注讜谉: 讻讬讜谉 讚砖讞讬讟 讘讛 驻讜专转讗 讗讬转住专讗. 诪砖讜诐 讝讘讞讬 诪转讬诐 讚拽讗 住诇拽讗 讚注转讱 讬砖谞讛 诇砖讞讬讟讛 诪转讞讬诇讛 讜注讚 住讜祝 讜诪转讞讬诇转讛 谞讗住专讛 诪砖讜诐 讝讘讞讬 诪转讬诐 讜诇注谞讬谉 转砖诇讜诪讬谉 讚' 讜讛' 讜讟讘讞讜 讻讜诇讜 讘注讬谞谉 讻讚讗诪专讬谞谉 诇拽诪谉 讻讬 讙诪专 诇讛 诇讗讜 讚诪专讬讛 拽讟讘讞 砖讻讘专 讗讬讘讚讛 诪诪谞讜 拽讜讚诐 砖讞讬讟讛 讜谞讗住专讛 注诇讬讜 讜讛讜讛 诇讬讛 讻诪讜 砖讛砖诇讬讻讛 诇讗讜专 拽讜讚诐 砖讞讬讟讛 讚诪砖诇诐 拽专谉 讜讻驻诇 讜转讜 诇讗: 讘讙诪专 讝讘讬讞讛 讛讜讗 注讜讘讚讛. 诇注''讝 讛讜讗 注讜讘讚 讘讙诪专 讝讘讬讞讛 讜诇讗 讘转讞讬诇讛: 砖诪住专讜 讘注诇讬讜 诇砖讜诪专. 拽讜讚诐 砖讛讝讬拽 讜讛讝讬拽 讘讘讬转 砖讜诪专 讻讜': 讚专' 讬注拽讘. 讘砖讬诇讛讬 砖讜专 砖谞讙讞 讚' 讜讛': 诪讜讞讝专. 讜讗讜诪专 诇讜 讛专讬 砖诇讱 诇驻谞讬讱 谞诪爪讗转 砖讗注''驻 砖讗讬谞讜 砖讜讛 讻诇讜诐 讙讜专诐 诇诪诪讜谉 讛讜讗 讚讻诇 讝诪谉 砖讛讜讗 拽讬讬诐 砖讜诪专 驻讟讜专 讗转 注爪诪讜 讘讜 讜讗诐 讬讗讘讚 讬砖诇诐 讚诪讬讜: 拽讚砖讬诐 砖讞讬讬讘 讘讗讞专讬讜转谉. 讙谞讘 砖讙谞讘 拽讚砖讬诐 诪讘讬转 讘注诇讬诐 讗诐 拽讬讘诇诐 讘注诇讬讜 注诇讬讜 讘讗讞专讬讜转 讻讙讜谉 讚讗诪专 讛专讬 注诇讬 注讜诇讛 讜讛驻专讬砖 讝讜: 讞讬讬讘. 诇砖诇诐 讻驻诇 讚讗注''讙 讚诇讗讜 讚讬讚讬讛 讛讜讛 讗诇讗 讚讛拽讚砖 讻讬讜谉 讚讙讜专诐 诇诪诪讜谉 讛讜讗 讚讗讬 诪讬转 讘讬讚讜 讘注讬 诇砖诇讜诪讬 讻讚讬讚讬讛 讚诪讬讗: 诪讬 诪爪讬转 诪讜拽诪转 诇诪转谞讬转讬谉. 讚讙谞讘 讜讟讘讞 讘讬讜诐 讛讻驻讜专讬诐 讻专讘讬 诪讗讬专 诇讞讜讚讬讛 讚讗诪专 诇讜拽讛 讜诪砖诇诐 讜讛讗 诪讚拽转谞讬 讻讜': 诇专驻讜讗讛 讜诇讻诇讘讬诐. 讜讗讬爪讟专讬讱 诇讗砖诪讜注讬谞谉 讗注''讙 讚诇专讘讬 砖诪注讜谉 砖讞讬讟讛 砖讗讬谞讛 专讗讜讬讛 诇讗 砖诪讛 砖讞讬讟讛 讛讱 砖讞讬讟讛 专讗讜讬讛 拽讗 讞砖讬讘 诇讛 讗讘诇 讘讬讜诐 讛讻驻讜专讬诐 驻诇讬讙 诪砖讜诐 讚讗讬谉 诇讜拽讛 讜诪砖诇诐: 讜讛讜讚讛 诇讗讞讚 诪讛谉. 注诇 讞诇拽讜 讜诪讜讚讛 讘拽谞住 驻讟讜专: 诪讛讜. 诇讞讬讬讘讜 诇砖诇诐 诇讞讘讬专讜 讗转 讞诇拽讜 讻砖讬讘讗讜 注讚讬诐: 

转讜住驻讜转



 讻讬讜谉 砖砖讞讟 讘讛 驻讜专转讗 讗住专讛. 讜讗驻讬诇讜 诇诪''讚 讗讬谉 诇砖讞讬讟讛 讗诇讗 讘住讜祝 谞讗住专转 讘驻讜专转讗 拽诪讗 砖讛讗讬住讜专 转诇讜讬 讘诪注砖讛 讜诇讗 讘砖讞讬讟讛 讻讚拽讗诪专讬谞谉 讘讛砖讜讞讟 (讞讜诇讬谉 讚祝 诪.) 讗注''讙 砖讗诪专 讛诪砖转讞讜讛 诇讘讛诪转 讞讘讬专讜 诇讗 讗住专讛 注砖讛 讘讛 诪注砖讛 讗住专讛 讜讗讛讛讜讗 驻讜专转讗 诇讗 诪讞讬讬讘 讘转砖诇讜诪讬 讚' 讜讛' 讜讗驻讬诇讜 诇诪''讚 讬砖谞讛 诇砖讞讬讟讛 诪转讞讬诇讛 讜注讚 住讜祝 讻讚讗诪专讬谞谉 诇拽诪谉 讚讘注讬谞谉 讜讟讘讞讜 讻讜诇讬讛 讘讗讬住讜专讗: 讗讬住讜专讬 讛谞讗讛 讜诇讗 讚诪专讬讛 拽砖讞讬讟. 讜讗''转 讜诇诪讛 诇讬 讟注诪讗 讚诇讗 讚诪专讬讛 拽砖讞讬讟 转讬驻讜拽 诇讬讛 讚讗讬谉 讝讛 讟讘讬讞讛 讚诪讞转讱 讘注驻专 讘注诇诪讗 讛讜讗 讻讚讗诪专讬谞谉 讘讛砖讜讞讟 (砖诐) 讙讘讬 讛砖讜讞讟 讞讟讗转 讘砖讘转 讘讞讜抓 诇注''讝 讞讬讬讘 砖诇砖讛 讞讟讗讜转 讜驻专讬讱 讗砖讞讜讟讬 讞讜抓 诇讗 诇讬讞讬讬讘 诪讞转讱 讘注驻专 讛讜讗 讚讗住专讛 讘砖讞讬讟讛 驻讜专转讗 诇注''讝 讜讬砖 诇讜诪专 讚讛转诐 谞诪讬 诇讗 驻专讬讱 讗诇讗 诪砖讜诐 讚讘注讬 专讗讜讬讛 诇驻转讞 讗讛诇 诪讜注讚 讜讻讬讜谉 讚谞讗住专讛 讘砖讞讬讟讛 驻讜专转讗 转讜 诇讗 讞讝讬 诇驻转讞 讗讛诇 诪讜注讚 讜讗诐 转讗诪专 讜诪讛 讘讻讱 讚诇讗讜 讚诪专讛 拽讟讘讞 讛讗 讻诇 讟讜讘讞 谞诪讬 诇讗讜 讚诪专讬讛 拽讟讘讞 讚诪讻讬 砖讞讟 讘讛 驻讜专转讗 拽谞讬讬讛 讘砖讬谞讜讬 诪注砖讛 讜讬砖 诇讜诪专 讚诇讗 讞砖讬讘 砖讬谞讜讬 诪注砖讛 诇拽谞讜转 讘讻讱 讜讗诐 转讗诪专 讜诪''讟 讚专讘讬 诪讗讬专 讚谞讞讬讬讘 讛讻讗 讜讛讗 讘驻专拽 讻讬住讜讬 讛讚诐 (讞讜诇讬谉 讚祝 驻讛. 讜砖诐) 诪驻专砖 讟注诪讗 讚专' 诪讗讬专 讚诇讗 讘注讬 砖讞讬讟讛 专讗讜讬讛 诪砖讜诐 讚讙诪专 砖讞讬讟讛 诪砖讞讜讟讬 讞讜抓 讚讚谞讬谉 砖讞讬讟讛 诪砖讞讬讟讛 讜讗讬谉 讚谞讬谉 砖讞讬讟讛 诪讟讘讬讞讛 诪讟讘讜讞 讟讘讞 讜讛讻谉 讗讘诇 讛讻讗 讚讻转讬讘 讜讟讘讞讜 讗讚专讘讛 讗讬转 诇谉 诇诪讬诇祝 讟驻讬 讟讘讬讞讛 诪讟讘讬讞讛 诪诪讗讬 讚谞讬诇祝 讟讘讬讞讛 诪砖讞讬讟讛 讜讬''诇 讚讛讻讗 讗讬讻讗 诇诪讬诪专 讚谞讬谉 砖讞讬讟讛 讚注讘讬专讛 诪砖讞讬讟讛 讚注讘讬专讛 砖讗住讜专 诇讜 诇讙谞讜讘 讜诇砖讞讜讟 诪砖讞讜讟讬 讞讜抓 讜讗讬谉 讚谞讬谉 讟讘讬讞讛 诪讟讘讜讞 讟讘讞 讜讛讻谉 砖讛讬讗 砖讞讬讟转 讛讬转专 讜讛讗 讚诇讗 诪砖谞讬 讛讻讬 讘驻专拽 讻讬住讜讬 讛讚诐 (砖诐) 诪砖讜诐 讚讘砖讜讞讟 讗讜转讜 讜讗转 讘谞讜 驻注诪讬诐 砖砖讜讞讟 讗转 讛讟专讬驻讛 拽讜讚诐 砖讛讜讗 (砖讜讞讟 讛砖谞讬转) 砖讞讬讟转 讛讬转专 讜注讬''诇 讚讚谞讬谉 讚讘专 讛谞讗诪专 讘住讬谞讬 诪讚讘专 讛谞讗诪专 讘住讬谞讬 讗讘诇 讜讟讘讜讞 讟讘讞 诇讗 谞讗诪专 讘住讬谞讬 讜讛讗 讚诇讗 诪砖谞讬 讛转诐 讛讻讬 诪砖讜诐 讚讗讬转 诇讬讛 砖讬谞讜讬讬 讗讞专讬谞讬 讜诪讬讛讜 拽砖讛 讘专讬砖 驻''讘 讚讬讘诪讜转 (讚祝 讬讝:) 讗诪专 讚谞讬谉 讗讞讬诐 诪讗讞讬诐 讜讗讬谉 讚谞讬谉 讗讞讬诐 诪讗讞讬讱 讗注''讙 讚砖谞讬诐 注砖专 注讘讚讬讱 讗讞讬诐 讗谞讞谞讜 诇讗 谞讗诪专 讘住讬谞讬 讜讬''诇 讻讬讜谉 讚讬诇驻讬谞谉 讻讘专 讘讞讚 讚讜讻转讗 讚砖诪讛 砖讞讬讟讛 讻讙讜谉 讘讗讜转讜 讜讗转 讘谞讜 诪砖讜诐 讚讛讜讬 砖讞讬讟讛 诪砖讞讬讟讛 拽住讘专 专讘讬 诪讗讬专 讬砖 诇谞讜 诇讜诪专 讘讻诇 诪拽讜诐 讜诇讛讻讬 讘转砖诇讜诪讬 讗专讘注讛 讜讞诪砖讛 谞诪讬 砖诪讛 砖讞讬讟讛 讜诇讬讻讗 诇诪讬诪专 讚讗讚专讘讛 谞讬诇祝 讘转砖诇讜诪讬 讗专讘注讛 讜讞诪砖讛 讟讘讬讞讛 诪讟讘讬讞讛 讚砖讞讬讟讛 砖讗讬谉 专讗讜讬讛 诇讗 砖诪讛 砖讞讬讟讛 讜谞讬诪讗 讛讜讗 讛讚讬谉 讘讗讜转讜 讜讗转 讘谞讜 讚讛讗 讻讬讜谉 讚讗讬讻讗 诇诪讬诪专 讛讻讬 讜讛讻讬 住讘专讗 讚讚谞讬谉 讚讘专 讛谞讗诪专 讘住讬谞讬 诪讚讘专 讛谞讗诪专 讘住讬谞讬: 讜住讘专 诇讛 讻专讘讬 砖诪注讜谉 讚讗诪专 讚讘专 讛讙讜专诐 诇诪诪讜谉 讻诪诪讜谉 讚诪讬. 转讬诪讛 讚诇''诇 诇诪讬诪专 讚住讘专 讻专讘讬 砖诪注讜谉 诇讬诪讗 讚专' 诪讗讬专 诇讟注诪讬讛 讚讚讗讬谉 讚讬谞讗 讚讙专诪讬 讚讻诇 砖讻谉 讚诪讞讬讬讘 讘讚讘专 讛讙讜专诐 诇诪诪讜谉 讚讛讗 讗诪专 讘讛讙讜讝诇 拽诪讗 (诇拽诪谉 讚祝 爪讞:) 讗讬诪讜专 讚讗诪专 专' 砖诪注讜谉 讚讻诪诪讜谉 讚诪讬 讚讘专 砖注讬拽专讜 诪诪讜谉 讚讘专 砖讗讬谉 注讬拽专讜 诪诪讜谉 讻讙讜谉 砖讜专祝 砖讟专讜转讬讜 砖诇 讞讘讬专讜 诪讬 砖诪注转 诇讬讛 讗诐 讻谉 专讘讬 诪讗讬专 讚诪讞讬讬讘 讘砖讜专祝 砖讟专讜转讬讜 讻讚讗诪专讬谞谉 讛转诐 (诇拽诪谉 讚祝 爪讞: 讜砖诐) 讚诪讗谉 讚讚讗讬谉 讚讬谞讗 讚讙专诪讬 诪讙讘讬 讘讬讛 讚诪讬 砖讟专讗 诪注诇讬讗 讻''砖 讚诪讞讬讬讘 讘讚讘专 讛讙讜专诐 诇诪诪讜谉 讜讬''诇 讚讗讬讻讗 谞诪讬 住讘专讗 诇诪讬诪专 讗讬驻讻讗 讚注''讻 诇讗 诪讞讬讬讘 专讘讬 诪讗讬专 讗诇讗 讘讚讬谞讗 讚讙专诪讬 讻讙讜谉 讘砖讜专祝 砖讟专讜转 砖诇 讞讘讬专讜 讜讻讬讜爪讗 讘讜 砖专讗讜讬 讛砖讟专 诇讻诇 讛注讜诇诐 诇诪讻讜专 讜诇讙讘讜转 讘讜 讜讻谉 讘诪住讻讱 讙驻谞讜 注诇 讙讘讬 转讘讜讗转讜 砖诇 讞讘讬专讜 专讗讜讬讛 讛转讘讜讗讛 诇讻诇 讛注讜诇诐 讗讘诇 讚讘专 讛讙讜专诐 诇诪诪讜谉 讻诪讜 砖讜专 讛谞住拽诇 讜拽讚砖讬诐 砖讞讬讬讘 讘讗讞专讬讜转谉 讗讬谞讜 专讗讜讬 讗诇讗 诇讝讛 砖讬驻讟专 讘讜 注爪诪讜 诇讗 讬讞讬讬讘 专讘讬 诪讗讬专 诇讛讻讬 拽讗诪专 讚住讘专 诇讛 讻专讘讬 砖诪注讜谉 讜讬''诪 讚诇讛讻讬 拽讗诪专 讚住讘专 诇讛 讻专讘讬 砖诪注讜谉 诪砖讜诐 讚专讘讬 砖诪注讜谉 拽讗诪专 讘讛讚讬讗 讚讞讬讬讘 讗专讘注讛 讜讞诪砖讛 讘讚讘专 讛讙讜专诐 诇诪诪讜谉 讗讘诇 诪诪讗讬 讚诪讞讬讬讘 专讘讬 诪讗讬专 讘讚讬谞讗 讚讙专诪讬 讗讬谉 诇讛讜讻讬讞 砖讬讞讬讬讘 讗专讘注讛 讜讞诪砖讛 讘讚讘专 讛讙讜专诐 诇诪诪讜谉 讜专讬讘''讗 诪驻专砖 讚讘讚讬谞讗 讚讙专诪讬 诇讗 诪讞讬讬讘 专讘讬. 诪讗讬专 讗诇讗 诪讚专讘谞谉 讻讚诪讜讻讞 讘住讜祝 讛讻讜谞住 (诇注讬诇 讚祝 住讘.) [注' 转讜住' 诇注讬诇 谞讚. 讚''讛 讞诪讜专]: 诪讻诇诇 讚讘讻讜诇讛 诪转谞讬转讬谉 诪讜讚讛. 拽爪转 拽砖讛 讚诪讛 讚讬讜拽 讛讜讗 讝讛: 讟讘讞 讜讛讜讚讛 诇讗讞讚 诪讛诐 诪讛讜. 讗诇讬讘讗 讚诪''讚 (诇拽诪谉 讚祝 注讛.) 诪讜讚讛 讘拽谞住 讜讗讞专 讻讱 讘讗讜 注讚讬诐 驻讟讜专 诪讬讘注讬 诇讬讛 讚注''讻 讻砖讬砖 注讚讬诐 讘讚讘专 诪讬讬专讬 讚讗讬 讘讗讬谉 注讚讬诐 讘讛讜讚讗讛 诇讗 讬转讞讬讬讘 讘砖讜诐 注谞讬谉: 

专砖讘"讗

讻讬讜谉 讚砖讞讟 讘讛 驻讜专转讗 诇注"讗 讗住专讛. 讜讛讗 讗转讬讗 讻诪讗谉 讚讗诪专 讘驻专拽 讛砖讜讞讟 (讞讜诇讬谉 诪, 讘) 讗讚诐 讗讜住专 讚讘专 砖讗讬谞讜 砖诇讜 讚讗讬 讻诪讗谉 讚讗诪专 讗讬谉 讗讚诐 讗讜住专 诇讗 讗住专讛, 讜讻讬 讗讜拽诪讛 讘讙诪专讗 讝讘讬讞讛 讛讜讗 注讜讘讚讛 讛讜讗 讛讚讬谉 讚讛讜讬 诪爪讬 诇诪讬诪专 讚诪转谞讬转讬谉 讻诪讗谉 讚讗诪专 讗讬谉 讗讚诐 讗讜住专 讗诇讗 诪砖讜诐 讚诪拽砖讛 诪砖诪注 讚住讘讬专讗 诇讬讛 讻诪讗谉 讚讗诪专 讗讜住专 谞讬讞讗 诇讬讛 诇砖谞讜讬讬讛 诇讬讛 讗驻讬诇讜 诇诪讗讬 讚住讘讬专讗 诇讬讛, 讜注讜讚 讚拽讬讬诪讗 诇谉 讻诪讗 讚讗诪专 讗讚诐 讗讜住专. 讜诪讬讛讜 讗讬讻讗 诇诪讬讚拽 讚讛讗 讗诪专讬谞谉 讘驻专拽 讛砖讜讟讞 (砖诐 诪讗, 讗) 讚讛谞讬 诪讬诇讬 讘讗讬谞讜 讬砖专讗诇 讗讘诇 讘讬砖专讗诇 诇爪注讜专讬 拽讗 诪讻讜讬谉, 讜谞专讗讛 讚讛讬讻讬 讚讙谞讘讜 诇讗 砖讬讬讱 诇诪讬诪专 讛讻讬 讚讛讗 住讘专 砖诇讗 讬讚注讜 讛讘注诇讬诐 讜诇讗 砖讬讬讱 诇爪注讜专讬 讘诪讗讬 讚住讘专 讚诇讗 讬讚注, 讜讘转讜住驻讜转 转讬专爪讜 讚讻讬讜谉 砖砖讜讞讟 注诇 讬讚讬 砖诇讬讞 住讘专 讛讜讗 讛砖诇讬讞 砖砖诇讜 讛讬讗 讜砖讜讞讟 诇注"讗 诪诪砖 讻诪讜 砖讗诪专 诇讜 讝讛.



住讘专 诇讛 讻专' 砖诪注讜谉 讚讗诪专 讚讘专 讛讙讜专诐 诇诪诪讜谉 讻诪诪讜谉 讚诪讗. 讗讬讻讗 诇诪讬讚拽 诇诪讛 诇讬讛 诇诪讬诪专 住讘专 诇讛 讻专' 砖诪注讜谉 诇讬诪讗 专讘讬 诪讗讬专 诇讟注诪讬讛 讚讗讬转 诇讬讛 讚讬谞讗 讚讙专诪讬 讜诪砖诪注 讘驻专拽 讛讙讜讝诇 (诇拽诪谉 讘讘讗 拽诪讗 爪讞, 讘) 讚讗驻讬诇讜 诇专' 砖诪注讜谉 讚诪讞讬讬讘 讘讚讘专 讛讙讜专诐 诇诪诪讜谉 驻讜讟专 砖讜专祝 砖讟专讜转讬讜 砖诇 讞讘讬专讜 讗诇诪讗 诪砖诪注 讚诪讗谉 讚讚讗讬谉 讚讬谞讗 讚讙专诪讬 讻诇 砖讻谉 讚讗讬转 诇讬讛 讚讚讘专 讛讙讜专诐 诇诪诪讜谉. 讜讬砖 诇讜诪专 讚讗驻砖专 讛讬讛 诇讜诪专 讚诇讗讜 诪诪讜谉 讙诪讜专 诇砖诇诐 讗专讘注讛 讜讞诪砖讛 讗讘诇 诪讗谉 讚讗讬转 诇讬讛 讚讘专 讛讙讜专诐 诇诪诪讜谉 讻诪诪讜谉 讚诪讬 诪诪讜谉 讙诪讜专 讛讜讗 诇砖诇诐 讗驻讬诇讜 讗专讘注讛 讜讞诪砖讛, 讜讻讘专 讻转讘转讬 讘讗专讜讻讛 讘驻专拽 讗诇讜 谞注专讜转 讘住讬讬注转讗 讚砖诪讬讗.



讗诪专 诇讬讛 讞诪砖讛 讘拽专 讗诪专 专讞诪谞讗 讜诇讗 讞诪砖讛 讞爪讗讬 讘拽专. 讜讗讜转讘讬讛 专讘讗 诪诪谞转讬转讬谉 讚讙谞讘 诪砖诇 讗讘讬讜 讚诪砖诪注 诇讬讛 诇专讘讗 讗驻讬诇讜 讘砖诇讗 注诪讚 讘讚讬谉 诪讚转谞讬 住讬驻讗 讙谞讘 讜讗讞专 讻讱 诪转 讗讘讬讜 讜诇讗 驻诇讬讙 讜转谞讗 讘专讬砖讗 讘诪讛 讚讘专讬诐 讗诪讜专讬诐 讜讻讜' 讜诪住拽谞讗 讚诪转谞讬转讬谉 讘砖诇讗 注诪讚 讘讚讬谉 讜住讬驻讗 诪讚诇讗 拽专讬谞谉 讘讬讛 讜讟讘讞讜 讻讜诇讜 讘讗讬住讜专讗. 讜讗讬讻讗 诇诪讬讚拽 讚讛讻讗 诪砖诪注 砖讗讚诐 诪讜专讬砖 拽谞住 诇讘谞讬讜 讜讘驻专拽 谞注专讛 砖谞转驻转转讛 (讻转讜讘讜转 诪讘, 讘) 讗诪专讬谞谉 砖讗讬谉 讗讚诐 诪讜专讬砖 拽谞住 诇讘谞讬讜. 讜讬砖 诇讜诪专 讚专讘讛 讚讗诪专讛 讛转诐 住讘专 砖讗讬谉 诪讜专讬砖 讜砖讛 拽谞住 讜专讘讗 讜专讘 谞讞诪谉 讚讛讻讗 住讘讬专讗 诇讛讜 讚讚讜拽讗 拽谞住 讛讘转 讛讜讗 讚讗讬谉 讗讚诐 诪讜专讬砖 诇讘谞讬讜 讗讘诇 砖讗专 拽谞住讜转 诪讜专讬砖 讜讗驻讬诇讜 诇讗 注诪讚 注诪讜 讘讚讬谉 讜讟注诪讗 讚诪诇转讗 诪砖讜诐 讚讗讬谉 讛讘转 注爪诪讛 诇讗讘 诇讛讜专讬砖讛 诇讘谞讬讜 讜讻讚诪讗专讬谞谉 (砖诐 诪讙, 讗) 讜讛转谞讞诇转诐 讗讜转诐 诇讘谞讬讻诐 讜诇讗 讘谞讜转讬讻诐 诇讘谞讬讻诐 讜讻讬讜谉 讚讗讬谉 讛讘转 砖诇讜 砖讬讛讬讛 讬讻讜诇 诇讛讜专讬砖讛 讗祝 拽谞住讛 讻诇 砖讗诇 讝讻讛 讘讛谉 讘讞讬讬讜 讗讬谞讜 讬讻讜诇 诇讛讜专讬砖谉 诇讘谞讬讜 讗讘诇 砖讗专 拽谞住讜转 讻讬讜谉 砖讙讜祝 讛讚讘专 砖诪砖诇诪讬谉 注诇讬讜 讗转 讛拽谞住 讻砖讜专 讜砖讛 讛讜讗 砖诇 讗讘 诇讙诪专讬 诇讛讜专讬砖讜 诇讘谞讬讜 讗祝 拽谞住讗 诪讜专讬砖 诇讘谞讬讜, 讜讻讘专 讛讗专讻转讬 讘讝讛 讬讜转专 讘专讬砖 驻专拽 谞注专讛 砖谞转驻转转讛 讘住讬讬注转讗 讚砖诪讬讗.



讗讬 讛讻讬 讗讚转谞讬 住讬驻讗 讙谞讘 诪砖诇 讗讘讬讜 讜诪转 讜讗讞专 讻讱 讟讘讞讜 讜讻讜' 诇驻诇讜讙 讜诇转谞讬 讘讚讬讚讛. 讜诇讗讜 诇诪讬诪专讗 讚讗讬 讗诪专讬谞谉 [讜讗驻讬诇讜] 讞诪砖讛 [讞爪讗讬] 讘拽专 讗诪专 专讞诪谞讗 谞讬讞讗 诇讬讛 讻讜诇讛 诪转谞讬转讗 诇专讘讗 讚讛讗 诇讘转专 讚讛讚专 讘讬讛 讜讗"诇 [讜讗驻讬诇讜] 讞诪砖讛 讞爪讗讬 讘拽专 讗拽砖讬谞谉 诇讬讛 讜诪讗讬 砖谞讗 专讬砖讗 讜诪讗讬 砖谞讗 住讬驻讗, 讗诇讗 专讘讗 诪转谞讬转讬谉 拽砖讬转讬讛 讜诇讗 讗砖讻讞 诇讛 驻转专讬 讚诇讻砖转诪爪讗 诇讜诪专 讞诪砖讛 讜诇讗 讞诪砖讛 讞爪讗讬 拽砖讬讗 诇讬讛 专讬砖讗 讗诪讗讬 讞讬讬讘 讜谞讬讞讗 诇讬讛 住讬驻讗 讚驻讟讜专 讜诇讻砖转诪爪讗 诇讜诪专 讗驻讬诇讜 讞诪砖讛 讞爪讗讬 讘拽专 谞讬讞讗 诇讬讛 专讬砖讗 讜拽砖讬讗 诇讬讛 住讬驻讗 讜讘注讗 诪讬谞讬讛 诪专讘 谞讞诪谉 讚诇诪讗 诪砖讻讞 讘讛 讟注诪讗 诇驻专讜拽讬 专讬砖讗 讜住讬驻讗 讜专讘 谞讞诪谉 诪注讬拽专讗 讚讞拽讬讛 诇讬讛 住讬驻讗 诇讜诪专 讚驻讟讜专 讜诇驻讬讻讱 讗讛讚专 诇讬讛 诪注讬拽专 讚讞诪砖讛 讜诇讗 讞诪砖讛 讞爪讗讬谉 讻住讬驻讗 讜专讬砖讗 讘砖注诪讚 讘讚讬谉 讜讛讜爪专讱 诇讚讞讜拽 讜诇讜诪专 讚讗讬讬讚讬 讚谞住讬讘 专讬砖讗 讙谞讘 诪砖诇 讗讘讬讜 住讬驻讗 谞诪讬 讙谞讘 诪砖诇 讗讘讬讜 讜诇讘住讜祝 讗砖讻讞 驻专讜拽讗 诇住讬驻讗 讚讟讘讞讜 讻讜诇讜 讘讗住讜专讗 讘注讬谞谉 讜诇讬讻讗 讜专讬砖讗 讚讗讬讻讗 讟讘讞讜 讻讜诇讜 讘讗住讜专讗 讗祝 注诇 讙讘 讚诇讗 注诪讚 讘讚讬谉 讞讬讬讘 讘诪谞转讗 讚讗讞讜讛.





讛诪讗讬专讬

讛砖讜讞讟 诇注讘讜讚讛 讝专讛 诪讻讬讜谉 砖讛转讞讬诇 诇砖讞讜讟 诇砖诪讛 谞讗住专讛 讜谞转讞讬讬讘 诪讬转讛 讜讘砖讜讙讙 谞转讞讬讬讘 讞讟讗转 讜讗诐 诇讗 讻讜讜谉 诇讻讱 讗诇讗 讘讙诪专 砖讞讬讟讛 诇讗 谞转讞讬讬讘 诪讬转讛 讗诇讗 讘讙诪专 砖讞讬讟讛 讜讻讘专 讻转讘谞讜 注谞讬谉 讝讛 讘诪住讻转 讞讜诇讬谉:



讛讙讜谞讘 讘讛诪讛 砖诇 讛拽讚砖 驻讟讜专 讗驻讬诇讜 讘拽讚砖讬诐 砖讛讜讗 讞讬讬讘 讘讗讞专讬讜转谉 砖谞诪爪讗 讙讜专诐 诇讜 诪诪讜谉 砖讛讜讗 讞讬讬讘 诇砖诇诐 驻讟讜专 砖讚讘专 讛讙讜专诐 诇诪诪讜谉 讗讬谞讜 讻诪诪讜谉 讻诪讜 砖讬转讘讗专 讘驻专拽 讛讙讜讝诇:



诪讬 砖讙谞讘 砖讜专 砖诇 砖谞讬 砖讜转驻讬谉 讜拽讚诐 讜讛讜讚讛 诇讗讞讚 诪讛诐 讞讬讬讘 讘讞诇拽 讞讘专讜 讜诇讗 谞驻拽注 讞诇拽 讞讘专讜 讘讗专讘注讛 讜讞诪砖讛 讗注"驻 砖谞驻拽注 讞诇拽讜 砖诇 讝讛 砖讻讘专 讘讗专谞讜 讘诪砖谞讛 讞诪砖讛 讘拽专 讗诪专 专讞诪谞讗 讜讗驻讬诇讜 讞诪砖讛 讞爪讗讬 讘拽专:





转讜住驻讜转 专讬"讚 (诪讛讚讜专讛 转诇讬转讗讛)

注"讝 讻讬讜谉 讚砖讞讟 讘讛 驻讜专转讗 讗住专讛 讻讜' 驻讬' 讗驻讬' 诇诪"讚 讗讬谞讛 诇砖讞讬讟讛 讗诇讗 诇讘住讜祝 讙讘讬 注"讝 诪讜讚讛 讚讘诪注砖讛 讻诇 讚讛讜 谞讗住专转 讻讚讗诪专讬' 讘驻' 讛砖讜讞讟 注砖讛 讘讛 诪注砖讛 讻诇 砖讛讜讗 讗住专讛. 讜讗注"讙 讚诇讗 讛讜讬 砖讞讬讟讛 讚诇讗 讘注讬谞谉 砖讞讬讟讛 诪诪砖 讗诇讗 诪注砖讛 讻诇 讚讛讜 砖讗驻讬诇讜 讗诐 谞转谞讘诇讛 讘讬讚讜 谞诪讬 讗住专讛 讘诪注砖讛 讻诇 讚讛讜. 讜诪砖"讛 诇讗 讚讬讬拽' 讛讻讗 讻讚讚讬讬拽' 诇拽诪谉 讘砖讜讞讟 讞讜诇讬谉 讘驻谞讬诐 砖诪注转 诪讬谞讛 讗讬谞讛 诇砖讞讬讟讛 讗诇讗 诇讘住讜祝 讻讜' 讚讛转诐 讘注讬谞谉 砖讞讬讟讛 砖讛谞讜转专 讞讜诇讬谉 讘注讝专讛 讗讬谞谉 讗住讜专讬谉 讘讛谞讗讛. 讗讘诇 讙讘讬 注"讝 诇讗 讘注讬' 砖讞讬讟讛 砖讗祝 讛谞讜转专 诇砖诐 注"讝 讗住专讛 讘讛谞讗讛 讚诇讗 讙专注 诪砖讞讟讛 谞讻专讬 诇砖诐 注"讝 砖讛讜讗 讗住讜专讛 讘讛谞讗讛. 讘讗讜诪专 讘讙诪专 讝讘讬讞讛 讛讜讗 注讜讘讚讛 讗"爪 诇讛讚讞拽 讻讗谉 讜诇讜诪专 讻讬 拽讗 诪讞讬讬讘 讗讛讛讬讗 驻讜专转讗 拽讗 诪讞讬讬讘 讻讚讗诪专讬' 诇拽诪谉 讘讞讜诇讬谉 讚讛转诐 诇讬讻讗 诇转专讜爪讬 讛讻讬 诪砖"讛 诪讚讞拽讬谞讜 诇诪讬诪专 讻讬 拽讗 诪讞讬讬讘 讗讛讛讜讗 驻讜专转讗 诪讞讬讬讘 讗讘诇 讛讻讬 讚诪转专爪讬 砖驻讬专 讘讛讻讬 诇讗 讗讬爪讟专讻讬谞谉 诇讛讛讜讗 讚讞讬拽讗:


讙谞讘 诪砖诇 讗讘讬讜 讜讟讘' 讜诪讻专 诪转 讗讘讬讜 讻讜' 专' 讘注讗 诪讬谞讬' 专讘讗 诪专"谞 讙谞讘 砖讜专 砖诇 砖谞讬 砖讜转驻讬谉 讜讟讘讞讜 讜拽讚诐 讜讛讜讚讛 诇讗讞讚 诪讛谉 诪讛讜. 拽砖讬讗 诇讬 讟讜讘讗. 讜讻讬讜谉 讚讛讜讚讛 诇讗讞讚 诪讛谉 讻讬 讙谞讘 讛砖讜专 砖诇讛诐 讛讗讬讱 讬讻讜诇 诇讻驻讜专 注讜讚 诇砖谞讬 讜讗"转 讻讙讜谉 砖转讘注讜 讘驻谞讬 讘"讚 讗讞专 讜讻驻专 诇讜 诪"诪 讻讬讜谉 砖讛讜讚讛 诇讞讘讬专讜 讘驻谞讬 讘"讚 专讗砖讜谉 转讜注讬诇 诇讜 讗讜转讛 讛讛讜讚讗讛 诇驻讜讟专讜 讗注"讙 讚讛砖转讗 讻驻专讬' 诇诪"讚 诪讜讚讛 讘拽谞住 讜讗讞"讻 讘讗讜 注讚讬诐 驻讟讜专 砖讗诇讜 讛讬' 讛砖讜专 砖诇 讗讞讚 讜讛讜讚讛 诇讜 讘驻谞讬 讘"讚 讜讗讞"讻 讻驻专 诇讜 讘驻谞讬 讘"讚 讗讞专 诪讬 诇讗 诪讛谞讬 诇讬' 讛讜讚讗讛 拽诪讬讬转讬' 诇诪"讚 诪讜讚讛 讘拽谞住 讜讗讞"讻 讘讗讜 注讚讬诐 驻讟讜专 讜讛"谞 转讛谞讬 诇讬' 讛讜讚讗转 讞讘讬专讜 讚讻讬讜谉 砖讛讜讚讛 诇讞讘讬专讜 砖讙谞讘' 砖讜讘 讗"讬 诇讻驻讜专 诇讝讛. 讜谞"诇 诇驻专砖 讻讱 讻讙讜谉 砖讗诇讛 砖谞讬 讛砖讜转驻讬谉 讛讘讬讗讜 注讚讬诐 砖专讗讜 砖谞讻谞住 讝讛 讘专砖讜转诐 讜诇拽讞 讗转 砖讜专诐 讗讘诇 诇讗 讛讬讜 诪讻讬专讬诐 砖讛讬讜 讛砖讜专 砖诇讛诐 讜讬讻讜诇 讛讙谞讘 诇讜诪专 砖讜专讬 讛讬' 砖谞讻谞住 诇专砖讜转讱 讜讛诇讻转讬 讜诇拽讞转讬 讗讜转讜 讜诇讗讞讚 诪谉 讛砖讜转驻讬谉 讛讜讚讛 讜讗诪专 讗诪转 讻讬 讞爪讬 讛砖讜专 讛讬' 砖诇讱 讗讘诇 讞爪讬讜 讛讬讗 砖诇讬 讜谞诪爪讗 谞驻讟专 讘讛讜讚讗转讜 诪讬讚讬 讝讛 讜讻砖转讜讘注讜 讞讘讬专讜 讻驻专 诇讜 讜讗诪专 诇讜 讗讬谉 诇讱 讞诇拽 讘讜 讗诇讗 讗谞讬 讛讜讗 砖讜转祝 注诪讜. 讜讛诇讱 讝讛 诇讛讘讬讗 注讚讬诐 讗讞专讬诐 砖讬讚注讜 讻讬 讞爪讬讜 讛讜讗 砖诇讜. 讜爪专讬讱 诇砖诇诐 讞诪砖讛 讞爪讗讬 讘拽专 注诇 驻讬讛诐. 讜讘讻讛"讙 讬诪爪讗 砖诇讗 转讜注讬诇 讛讜讚讗转讜 砖诇 讝讛 诇讞讘讬专讜. 讜讗讬谉 诇诇诪讜讚 诪讬讻谉 讚住"诇 讚诪讜讚讛 讘拽谞住 讜讗讞"讻 讘讗讜 注讚讬诐 驻讟讜专 讻讚讻转讘讬' 讘诪讛"拽. 讜诪讛讚讜专讗 转谞讬谞讗. 讚讬砖 诇驻专砖 讻讙讜谉 砖讛注讚讬诐 砖讞讝专 讜讛讘讬讗 讝讛 诇讗 讬讚注讜 砖讞爪讬讜 讛讗讞专 讛讬' 砖诇 讞讘讬专讜 讜诇讗 讛注讬讚讜 讗诇讗 注诇 讞爪讬讜 讛讗讞讚 砖讛讬讗 砖诇 讝讛. 讜讗讬谉 讝讛 驻转' 讬驻讛 讚住"讚 讗讬 诇讗 讛讻讬专讜 讗诇讗 讞诇拽讜 砖诇 诇讜讬 讜讞诇拽讜 砖诇 砖诪注讜谉 诇讗 讛讻讬专讜 讗讻转讬 诇讗 转讜讻诇 诇讞讬讬讘讜 讞诪砖讛 讞爪讗讬 讘拽专 注"驻. 讚讚讬诇诪讗 讞爪讬讜 讛讗讞专 讚讬讚讬' 讛讜讛 讜诇讬讻讗 讜讟讘讞讜 讻讜诇讜 讘讗讬住讜专讗 讗讬 诇讗讜 诪驻谞讬 讛讜讚讗转讜 砖讛讜讚讛 砖讞爪讬讜 讛讬' 砖诇 砖诪注讜谉 讜注"驻 讛讜讚讗转讜 讗讬谉 诇讞讬讬讘讜 讗"讻 讬砖 诇谞讜 诇讜诪专 讻讙讜谉 砖讛注讬讚讜 砖讛砖讜专 讛讬讗 砖诇 砖诪注讜谉 讜砖诇 诇讜讬 讜讗诐 讗转讛 讗讜诪专 诪讜讚讛 讘拽谞住 讜讗讞"讻 讘讗讜 注讚讬诐 讞讬讬讘. 讗"讻 讗注"驻 砖拽讚诐 讜讛讜讚讛 讬砖诇诐 讞诪砖讛 讘拽专 诇砖谞讬讛诐 讗"讜 住"诇 砖诪讜讚讛 讘拽谞住 讜讗讞"讻 讘讗讜 注讚讬诐 驻讟讜专. 讗讬 谞诪讬 讬砖 诇驻专砖 讻讙讜谉 砖讛讜讚讛 诇讗讞讚 讘驻谞讬 注讚讬诐 砖诇讗 讘驻谞讬 讘"讚 讚诇讗 讛讜讬讗 讛讜讚讗讛 诇驻讜讟专讜 诪谉 讛拽谞住 讗诇讗 讘驻谞讬 讘"讚 讻讚诇拽诪谉 讘驻讬专拽讬谉. 讗诇讗 砖拽讚诐 讜驻专注讜 讚讻讘专 谞住转诇拽 诪注诇讬讜. 砖讗驻讬诇讜 讗诐 讬注讬讚讜 注诇讬讜 注讚讬诐 驻讟讜专 诪诇砖诇诐 诇讜 砖讛专讬 讞讝专讛 拽专谉 诇讘注诇讬诐 拽讜讚诐 砖讬注讬讚讜 注讚讬诐 讜讗讜转讜 砖诇讗 砖诇诐 诇讜 诪转讞讬讬讘 诇砖诇诐 诇讜 注"驻 注讚讬诐. 讜讗讬谉 讛讜讚讗转 讞讘讬专讜 驻讜讟专转讜 诪驻谞讬 砖讛讬转讛 砖诇讗 讘驻谞讬 讘"讚 讜讗讬 讗诪专讬' 讗驻讬' 讞诪砖讛 讞爪讗讬 讘拽专 讞讬讬讘 诇砖诇诐 诇讜 讜讗讬谉 诇驻专砖 讻讙讜谉 砖讛讜讚讛 诇讗' 讜驻专注讜 讘讬谞讜 诇讘讬谉 注爪诪讜. 讚讗"讻 诪讗谉 诪讜讻讞 讜讛讬讗讱 讬讻讜诇 诇讛讬驻讟专 诪讬讚 讞讘讬专讜 诪砖讜诐 讟注谞转 讞诪砖讛 讘拽专 讜诇讗 讞诪砖讛 讞爪讗讬 讘拽专. 讬讗诪专 诇讜 讞诪砖讛 讘拽专 讗转讛 讞讬讬讘 讘讬谞讬 讜讘讬谉 讞讘讬专讬 讜讗驻讬' 讗诐 讬讜讚讛 讞讘讬专讜 砖驻专注 讗转 讞诇拽讜 讬讗诪专 诇讜 拽谞讜谞讬讗 注砖讬转 注诪讜. 诇驻讬讻讱 讬砖 诇驻专砖 讻讙讜谉 砖讛讜讚讛 诇讜 讜驻专注讜 讘驻谞讬 注讚讬诐 讜诇讝讛 砖诇讗 驻专注 诇讗 转讜注讬诇 讛讜讚讗转讜 诪驻谞讬 砖讛讬转讛 砖诇讗 讘驻谞讬 讘"讚 讜诪讬讛转 讛驻转' 讛专讗砖讜谉 谞专讗讛 诇讬 注讬拽专 诪砖讜诐 讚讗诪' 讜讛讜讚' 诇讗' 诪讛谉 讚诪砖诪注 砖讘讛讜讚讗转讜 谞驻讟专 诪谉 讛专讗砖讜谉 讚讗诇讜 讻谉 讛讜"诇 诇诪讬诪专 讜拽讚诐 讜驻专注 诇讗' 诪讛诐 讛砖转讗 讚讗诪专 讜讛讜讚讛 诪砖诪注 砖讘讛讜讚讗转讜 诇讘讚 谞驻讟专 讗注"驻 砖诇讗 驻专注讜. 讗"谞 讬"诇 讛讬讬谞讜 讛讜讚讛 讛讬讬谞讜 驻专注. 讚讻讬讜谉 讚驻专注 讘讜讚讗讬 讛讜讚讛. 讜讛讬讗 讛讬讗 注讬讬谉 诇拽诪谉 讘驻' 讛讙讜讝诇 注爪讬诐 砖讛讜讻讞转讬 讚诇讗 诪拽专讬 讛讜讚讗讛 讗诇讗 讚讜拽讗 诇讘注诇讬诐. 讜诇讗 诇讗讚诐 讗讞专:





砖讬讟讛 诪拽讜讘爪转

 讻讬讜谉 讚砖讞讟 讘讛 驻讜专转讗 讗住专讛. 诪讻讗谉 讬砖 诇讚拽讚拽 讚转拽专讜讘转 注讘讜讚讛 讝专讛 讚讗讜专讬讬转讗 讚讗讬 诇专讘谞谉 诇讗 讛讜讛 讗诪专讬谞谉 诇讗讜 讚讬讚讬讛 拽讗 讟讘讞 讚讛讗 诇拽诪谉 讚讬讬拽 转诇诪讜讚讗 讚讗诐 讞讜诇讬谉 砖谞砖讞讟讜 讘注讝专讛 讚讗讜专讬讬转讗 讚驻讟讜专 诪讗专讘注讛 讜讞诪砖讛 讗讘诇 讗讬 讚专讘谞谉 诪讞讬讬讘 讜诇讗 讗诪专讬谞谉 诇讗讜 讚讬讚讬讛 拽讗 讟讘讞. 讗诪谞诐 讬砖 诇讞诇拽 讘讗讬住讜专讬谉 讚专讘谞谉 讚注讘讜讚讛 讝专讛 讚讞诪讬专 讗讬住讜专讬讛 讗诇诪讜讛 专讘谞谉 诇讗住讜专 转拽专讜讘转 讘讗讬住讜专讗 讚讗讜专讬讬转讗 讜讛讬讬谞讜 讚拽讗诪专 诇讗讜 讚讬讚讬讛 拽讗 讟讘讞. 讜讻谉 诪爪讬谞讜 砖讞诇拽讜 讞讻诪讬诐 讘讗讬住讜专讬讛谉 讙讘讬 讛诪拽讚砖 诪砖砖 砖注讜转 讜诇诪注诇讛 驻讬专讜砖 诪住讜祝 砖砖 砖注讜转 讗驻讬诇讜 讘讞讟讬 拽讜讚讚谞讬讬讗转讗 讚讞诪抓 谞讜拽砖讛 讛讜讗 讗讬谉 讞讜砖砖讬谉 诇拽讬讚讜砖讬讜 诪砖讜诐 讚砖注讜转 讚讗讜专讬讬转讗 讜讞诪抓 讚专讘谞谉 讗讘诇 拽讜讚诐 砖砖 诪拽讜讚砖转 讗祝 注诇 讙讘 讚讗讬讻讗 讗讬住讜专讗 讚专讘谞谉 讛讜讗讬诇 讚砖注讜转 讜讞诪抓 转专讜讜讬讬讛讜 讚专讘谞谉. 讗讘诇 讬砖 诇讚拽讚拽 诪讛讗 讚驻专拽 讛砖讜讞讟 讚拽讗诪专 讛砖讜讞讟 讘砖讘转 讘讞讜抓 诇注讘讜专讛 讝专讛 讞讬讬讘 砖诇砖 讞讟讗讜转 讜驻专讬讱 砖讜讞讟 诇注讘讜讚讛 讝专讛 诪讻讬 砖讞讬讟 讘讛 驻讜专转讗 讗住专讛 讗讬讚讱 诪讞转讱 讘注驻专 讛讜讗 驻讬专讜砖 讜诇讗 诇讬讞讬讬讘 诪砖讜诐 砖讞讜讟讬 讞讜抓 讜讗讬 转拽专讜讘转 注讘讜讚讛 讝专讛 讚专讘谞谉 讛讗讬讱 讬驻拽注讜 讗讬住讜专 讻专转 讜讞讬讜讘 讞讟讗转. 讜讬"诇 讗讬住讜专 转拽专讜讘转 讚讗讜专讬讬转讗 讜讗讬住讜专讬 讛谞讗讛 讚专讘谞谉. 讜讗讬 拽砖讬讗 讛讗 讗讬住讜专 转拽专讜讘转 诪讜讬讗讻诇讜 讝讘讞讬 诪转讬诐 谞驻拽讗 讚拽讗诪专 诪讛 讝讘讞讬 诪转讬诐 讗住讜专 讘讛谞讗讛 讗祝 转拽专讜讘转 讗住讜专 讘讛谞讗讛 讜诪讛讬讻讗 转讬转讬 诇诪注讟 讗讬住讜专 讛谞讗讛 讗讬 讚专砖讗 讛讬讗 诇讬拽砖讬讛 讗祝 诇讗讬住讜专 讛谞讗讛 讜讗讬 讗住诪讻转讗 讛讬讗 讗讬住讜专 讗讻讬诇讛 诪谞讗 诇谉. 讜讬"诇 讚讚讬讬拽 诪讜讬讗讻诇讜 诇讗讻讬诇讛 讛拽砖转讬讜 诇诪转 讜诇讗 诇讛谞讗讛. 讛"专 讬砖注讬讛 讝"诇. 注讬讬谉 转讜住驻讜转 诇讛诇谉 讚讬讘讜专 讛诪转讞讬诇 讚讗讬 住诇拽讗 讚注转讱 讚讗讜专讬讬转讗 讜讻讜'.


讜住讘专 诇讛 讻专讘讬 砖诪注讜谉 讚讗诪专 讚讘专 讛讙讜专诐 讜讻讜'. 转讬诪讛 诇讬诪讗 专讘讬 诪讗讬专 诇讟注诪讬讛 讚讚讗讬谉 讚讬谞讗 讚讙专诪讬 讜讻讜'. 讜讬砖 诇讜诪专 砖讗讬谉 讛注谞讬谞讬诐 砖讜讬谉 讚专讘讬 砖诪注讜谉 诪讞讬讬讘 讘讚讘专 讛讙讜专诐 诇诪诪讜谉 讬讜转专 诪砖讜专祝 砖讟专讜转讬讜 砖诇 讞讘讬专讜 讚讗讬谉 讙讜驻谉 诪诪讜谉 讗讘诇 诇专讘讬 诪讗讬专 讛讜讛 讗诪讬谞讗 讚讗祝 注诇 讙讘 讚砖讜专祝 砖讟专讜转讬讜 讜讻讜' 讞讬讬讘 讛讬讬谞讜 诪砖讜诐 砖诪讝讬拽 讘讬讚讬诐 讗讘诇 讘讙讜专诐 诇讗 讛讜讛 诪讞讬讬讘 诇讛讻讬 拽讗诪专 讜住讘专 诇讛 讻专讘讬 砖诪注讜谉. 讛"专 讬砖注讬讛 讝"诇.
讜讛专砖讘"讗 讝"诇 驻讬专砖 讜讝"诇 讜讬"诇 讚讗驻砖专 讛讬讛 诇讜诪专 讚诇讗讜 诪诪讜谉 讙诪讜专 讛讜讗 诇砖诇诐 讗专讘注讛 讜讞诪砖讛 讗讘诇 诇诪讗谉 讚讗讬转 诇讬讛 讚讘专 讛讙讜专诐 诇诪诪讜谉 讻诪诪讜谉 讚诪讬 诪诪讜谉 讙诪讜专 讛讜讗 讜诪砖诇诐 讗驻讬诇讜 讗专讘注讛 讜讞诪砖讛 讜讻讘专 讻转讘转讬讛 讘驻专拽 讗诇讜 谞注专讜转 讘住讬讬注转讗 讚砖诪讬讗. 注"讻.


注讬讬谉 诇拽诪谉 驻专拽 讛讙讜讝诇 拽诪讗 讘讚讬讘讜专 讛诪转讞讬诇 讗诪专 专讘 讚讬诪讬 讘专 讞谞谞讬讗 讛讗 讚专讘讛 诪讞诇讜拽转 讜讻讜'. 讘转砖讜讘转 讛专砖讘"讗 讝"诇 讜讘诇砖讜谉 讛专讗讘"讚 讝"诇 讛住诪讜讱 诇讛 砖诐.


讜讻谉 驻讬专砖 讛专诪"讛 讝"诇 讘驻专讟讬讜 讜讝"诇 讛讻讗 讘诪讗讬 注住拽讬谞谉 讻讙讜谉 砖诪住专讜 诇砖讜诪专 砖诪住专讜 讘注诇讬讜 诇砖讜诪专 讘讛诪讜转讬讜 讜讛讝讬拽 讘讬 砖讜诪专 讜讛诪讬转 讘讘讬转 砖讜诪专 讜谞讙诪专 讚讬谞讜 讘讬 砖讜诪专 讜讙谞讘讜 讙谞讘 诪讘讬转 砖讜诪专 讜讟讘讞讜 诇讟注诪讗 讚专讘讬 诪讗讬专 讞讬讬讘 讚住讘专 诇讛 讻专讘讬 讬注拽讘 讚讗诪专 讗祝 诪砖谞讙诪专 讚讬谞讜 讗诐 讛讞讝讬专谉 讜讻讜'. 讜住讘专 诇讛 讻专讘讬 砖诪注讜谉 讚讗诪专 讚讘专 讛讙讜专诐 诇诪诪讜谉 讗讬讛讜 讙讜驻讬讛 讻诪诪讜谉 讚诪讬 讜讗砖转讻讞 讚诪诪讜谞讗 诪注诇讬讬讗 拽讗 讟讘讞 (转讘注) 诪讬谞讬讛 讗讘诇 诇专讘谞谉 讚住讘讬专讬 诇讛讜 讚诪砖谞讙诪专 讚讬谞讜 讗诐 讛讞讝讬专讜 砖讜诪专 诇讘讬转 讘注诇讬讜 讗讬谞讜 诪讜讞讝专 讗砖转讻讞 讚诇讗讜 诪讬讚讬 讗驻住讚讬讛 诇砖讜诪专 讜驻讟讜专 讜讻诇 砖讻谉 诇专讘谞谉 讚驻诇讬讙讬 注诇讬讛 讚专讘讬 砖诪注讜谉 讜住讘讬专讬 诇讛讜 讚讚讘专 讛讙讜专诐 诇诪诪讜谉 诇讗讜 讻诪诪讜谉 讚诪讬 讚驻讟讜专 讜拽讬讬诪讗 诇谉 讻专讘谞谉 讜讗讬 诪砖讜诐 讚讬谞讗 讚讙专诪讬 诇讗 诪讬讘注讬讗 诇专讘谞谉 讚住讘讬专讬 诇讛讜 讚讗诐 讛讞讝讬专讜 砖讜诪专 诪砖谞讙诪专 讚讬谞讜 讗讬谞讜 诪讜讞讝专 讚驻讟讜专 讗诇讗 讗驻讬诇讜 诇专讘讬 讬注拽讘 讚讗诪专 诪讜讞讝专 诇讗 诪砖诇诐 诇讬讛 讙谞讘 诇砖讜诪专 讗诇讗 拽专谉 讗讘诇 转砖诇讜诪讬 讗专讘注讛 讜讞诪砖讛 诇讗 诪砖诇诐 讗诇讗 诇讟注诪讗 讚专讘讬 砖诪注讜谉 讚讗诪专 讚讘专 讛讙讜专诐 诇诪诪讜谉 讻诪诪讜谉 讚诪讬 讜讛讜讛 诇讬讛 讻诪讗谉 讚讛讜讬 讛讗讬 转讜专讗 诪诪讜谞讗 讚砖讜诪专 讗讘诇 诇诪讗谉 讚讗诪专 诇讗讜 讻诪诪讜谉 讚诪讬 诇讗 诪砖诇诐 讗诇讗 拽专谉 讜讚讜拽讗 诇讟注诪讬讛 讚专讘讬 讬注拽讘 讚讗砖转讻讞 讚讗驻住讚讬讛 诪诪讜谞讗 诇砖讜诪专 讗讘诇 诇专讘谞谉 讚驻诇讬讙讬 注诇讬讛 讚专讘讬 讬注拽讘 讗驻讬诇讜 拽专谉 谞诪讬 诇讗 诪砖诇诐 讚讛讗 诇讗 讗驻住讚讬讛 讜诇讗 诪讬讚讬 讜拽讬讬诪讗 诇谉 讻专讘谞谉. 注"讻.


讻专讘讬 砖诪注讜谉 讚讗诪专 讚讘专 讛讙讜专诐 讜讻讜'. 诪讬讛讜 诇讗 住讘讬专讗 诇讬讛 讻专讘讬 砖诪注讜谉 讘砖讞讬讟讛 砖讗讬谞讛 专讗讜讬讛 讚诇专讘讬 砖诪注讜谉 讻讬讜谉 讚砖讞讬讟讛 砖讗讬谞讛 专讗讜讬讛 讛讬讗 诇讗 诪讞讬讬讘 讗专讘注讛 讜讞诪砖讛. 讜诪讬 诪爪讬转 诇讗讜拽诪讛 诇诪转谞讬转讬谉 讻专讘讬 诪讗讬专 讜诇讗 讻专讘讬 砖诪注讜谉 讜讛讗 拽转谞讬 讜讻讜' 讜讻讬讜谉 讚讘讻讜诇讛 诪转谞讬转讬谉 诪讜讚讛 拽砖讬讗 诇谉 砖讜讞讟 讘讬讜诐 讛讻驻讜专讬诐 讗祝 注诇 讙讘 讚诪讬转讛 诇讬讻讗 诪诇拽讜转 诪讬讛讗 讗讬讻讗 讜专讘讬 砖诪注讜谉 诇讗 住讘讬专讗 诇讬讛 诇讜拽讛 讜诪砖诇诐 讚诇讗 讗砖讻讞谉 转谞讗 讚住讘讬专讗 诇讬讛 讛讻讬 讗诇讗 专讘讬 诪讗讬专 诇讞讜讚讬讛. 讛专讗讘"讚 讝"诇.


讛讻讗 讘诪讗讬 注住拽讬谞谉 讻讙讜谉 砖注诪讚 讗讘讬讜 讘讚讬谉 讜讻讜'. 诪砖诪注 讚讗讬 讛讜讛 讗诪专讬谞谉 讞诪砖讛 讘拽专 讗诪专 专讞诪谞讗 讜讗驻讬诇讜 讞诪砖讛 讞爪讗讬 讘拽专 讛讜讛 诪转讜拽诪讗 砖驻讬专 讚砖诪注转讬讛 讗讬讻讗 诇诪讬讚拽 讚诪驻专砖 讟注诪讗 讘住讬驻讗 讜讻讜' 讻诪讜 砖讻转讜讘 讘转讜住驻讜转 诇拽诪谉. 转讜住驻讜转 砖讗谞抓.


讗讬 讛讻讬 讗讚转谞讬 住讬驻讗 讙谞讘 讜讻讜'. 诇讗讜 诇诪讬诪专 讚讗讬 讗诪专讬谞谉 讜讗驻讬诇讜 讞诪砖讛 讞爪讗讬 讘拽专 讛讜讛 谞讬讞讗 讻讜诇讛 诪转谞讬转讗 讚讛讗 诇讘转专 讚讛讚专 讘讬讛 讜讗诪专 诇讬讛 讜讗驻讬诇讜 讞诪砖讛 讞爪讗讬 讘拽专 讗拽砖讬 诇讬讛 诪讗讬 砖谞讗 专讬砖讗 讜诪讗讬 砖谞讗 住讬驻讗 讗诇讗 专讘讗 诪转谞讬转讗 拽砖讬转讬讛 讜诇讗 讗砖讻讞 诇讬讛 驻讬专讜拽讗 讚诇讻砖转诪爪讗 诇讜诪专 讜诇讗 讞诪砖讛 讞爪讗讬 讘拽专 讜拽砖讬讗 诇讬讛 讚专讘 谞讞诪谉 讚诇诪讗 讗砖讻讞 讟注诪讗 诇驻专讜拽讬 专讬砖讗 讜住讬驻讗 讜专讘 谞讞诪谉 诪注讬拽专讗 讚讞拽讬讛 诇讜诪专 讚驻讟讜专 讜讛讜爪专讱 诇讚讞讜拽 讜诇讜诪专 讗讬讬讚讬 讜讻讜' 讜诇讘住讜祝 讗砖讻讞 驻讬专讜拽讗 专讜讬讞讗 诇住讬驻讗 讚讟讘讞讜 讻讜诇讜 讘讗讬住讜专讗 讘注讬谞谉 讜专讬砖讗 讚讗讬讻讗 讟讘讞讜 讻讜诇讜 讘讗讬住讜专讗 讗祝 注诇 讙讘 讚诇讗 注诪讚 讘讚讬谉 讞讬讬讘 讘诪讬转讛 讚讗讞讜讛. 讛专砖讘"讗 讝"诇.


讗讻诇讬 讘砖专讗 讚转讜专讗. 驻讬专讜砖 诇讗 砖诪砖转讬 讬驻讛 讘注谞讬谉 讛讘拽专. 讛专讗讘"讚 讝"诇.





诪讛专砖"讗 - 讞讬讚讜砖讬 讛诇讻讜转

讘讚"讛 讗讬住讜专讬 讛谞讗讛 讻讜' 驻注诪讬诐 砖砖讜讞讟 讗转 讛讟专讬驻讛 拽讜讚诐 砖讛讬讗 砖讞讬讟转 讛讬转专 注讻"诇 诪讛 砖讬砖 诇讚拽讚拽 讘讝讛 讻转讘谞讜 讘讞讬讚讜砖讬谞讜 讘驻专拽 讻讬住讜讬 讛讚诐 注"砖:


讘讚"讛 诪讻诇诇 讚讘讻讜诇讛 诪转谞讬' 诪讜讚讛 拽"拽 讚诪讛 讚讬讜拽 讛讜讗 讝讛 注讻"诇 专"诇 讚诇讬讻讗 诇讚讬讜拽讬 讛讻讬 诪讚诇讗 拽转谞讬 专"砖 驻讜讟专 讘砖诇砖讛 讗诇讜 讻讬讜谉 讚诇讗 砖讬讬讻讗 讛讱 驻诇讜讙转讗 讚讟讘讞 讘讬讜讛"讻 诇讛谞讬 转专转讬 讚驻讜讟专 专"砖 诪讟注诐 砖讞讬讟讛 砖讗讬谞讛 专讗讜讬讛 讜讘讛讱 讚讟讘讞 讘讬讜讛"讻 讚诇讜拽讛 讜诪砖诇诐 讻讘专 驻诇讬讙讬 讘讛 讘驻"拽 讚诪讻讜转 讜拽"诇:


讘驻专砖"讬 讘讚"讛 讞讬讬讘 诇砖诇诐 讻驻诇 讚讗注"讙 讻讜' 注讻"诇 讻讚讬 谞拽讟 讻驻诇 讚注讬拽专 诪诇转讬讛 讚专"砖 讘拽讚砖讬诐 砖讞讬讬讘 讘讗讞专讬讜转 诇注谞讬谉 讚' 讜讛' 诪讬转谞讬讬讗 讜讗讛讻讬 诪讬讬转讬谞谉 诇讛 讛讻讗 讜拽"诇:





讞讻诪转 砖诇诪讛

转讜住' 讘讚"讛 讜住讘专 讻讜' 讜讻谉 讘诪住讻讱 讙驻谞讜 注诇 讙讘 讻讜' 讻爪"诇:





专砖"砖

讙诪专讗 讗讬讚讱 讗讛"谞 讛讜讗 讜诇讗 讚诪专讬讛 拽讗 讟讘讞. 讜讻谉 诇拽诪谉 讙讘讬 讞讜诇讬谉 讘注讝专讛 诪讜讻讞 诪讻讗谉 讚讗讛"谞 诇讗 诪讬拽专讬 砖诇讻诐 注讬' 诪砖"讻 (讘驻住讞讬诐 讜 讘):



砖诐 讗"诇 诇讗 诪讻诇诇 讚诪讜讚讛 讘讟讘讞 诇专驻讜讗讛 讻讜'. 讻爪"诇 讜诪诇转 讜诪讻专 诪讬讜转专转:



专砖"讬 讚"讛 讻讬讜谉 讚砖讞讬讟. 讚拽住"讚 讬砖谞讛 诇砖讞讬讟讛 诪转讜注"住. 讜注讬' 讘讚讘专讬讜 讘注"讝 (诇讚 讘) 讚"讛 转专诪讬谞讱 (讜讛转讜住' 讻讗谉 驻诇讬讙讬 注诇讬讜) 讜拽"诇 讚讛讗 专讘讗 讙讜驻讬讛 讚诪砖谞讬 注诇讛 讘讗讜诪专 讘讙诪专 讻讜' 住"诇 讗诇讬讘讗 讚专"诪 (讘驻住讞讬诐 专"讚 住讙) 讚讗讬谞讛 诇砖讞讬讟讛 讗诇讗 诇讘住讜祝:



转讚"讛 讗讛"谞 驻注诪讬诐 砖砖讜讞讟 讗讛"讟 拽讜讚诐 砖讛讬讗 砖讞讬讟转 讛讬转专. 讻"讛 讛讙讬' 讛讬砖谞讛 讜讻"讛 讘诪讛专砖"讗 讜诪讛 砖讛讜住讬驻讜 讘讚"讞 讛讜讗 砖讘讜砖:



转讚"讛 讜住讘专 讜讬"诪 讻讜' 讗讘诇 诪诪讗讬 讚诪讞讬讬讘 专"诪 讻讜' 讗讬谉 诇讛讜讻讬讞 讻讜'. 讛砖"讱 讘讞讜"诪 住讬' 砖驻"讜 住拽"讗 讛拽砖讛 诪讛讗 讚讗"专 (诇拽诪谉 爪讞 讘) 讛砖讜专祝 讞诪抓 讻讜' 诪讞诇讜拽转 专"砖 讜专讘谞谉 讻讜' 讜讛诇"诇 注"讻 诇"驻 专讘谞谉 讗诇讗 讘讻驻诇 讻讜' 讜转诪讜讛 讚讛讗 驻诇讬讙讬 谞诪讬 讘讛讝讛讘 诇注谞讬谉 讗讜谞讗讛 讜砖讘讜注讛 讜转砖诇讜诪讬 砖讜诪专讬谉 讜讬"诇:





讛讙讛讜转 讬注讘"抓

转讜住' 讚"讛 讗讬住讜专讬. 砖砖讜讞讟 讗转 讛讟专讬驻讛 拽讜讚诐 砖讛讜讗 砖讞讬讟转 讛讬转专 讻爪"诇 讚诇讗 讻讛诪讜讙讛 讘讚驻讜"讞:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讜讗驻讬诇讜 讞诪砖讛 讞爪讗讬 讘拽专. 注讬讬谉 诇注讬诇 讚祝 诪 注"讗 转讜住驻讜转 讚"讛 讻讜驻专 砖诇诐:





驻谞讬 讬讛讜砖注

转讜住驻讜转 讘讚"讛 讗讬住讜专讬 讛谞讗讛 讜讻讜' 讜讗"转 讜诪讛 讘讻讱 讚诇讗讜 讚诪专讬讛 讜讻讜'. 讜讬"诇 讚诇讗 讞砖讬讘 砖讬谞讜讬 讜讻讜' 讜讗"转 讜诪"讟 讚专"诪 讚诪讞讬讬讘 讛讻讗 讜讻讜' 注讻"诇. 诇讻讗讜专讛 讬驻诇讗 诪讗讬 注谞讬谉 拽讜砖讬讗 讝讜 诇讻讗谉 讗诇讗 讘转讞讬诇转 讛住讜讙讬 讚诪讜拽诪讬谞谉 讚驻讟专讬 专讘谞谉 诪砖讜诐 砖讞讬讟讛 砖讗讬谞讛 专讗讜讬讛 讛"诇 诇讗拽砖讜讬讬 诪"讟 讚专"诪 讚诪讞讬讬讘 讜谞"诇 诇讬讬砖讘 讚诇注讬诇 讛讬讛 讗驻砖专 诇讜诪专 讚讟注诪讗 讚专"诪 诪砖讜诐 讚拽"诇 拽讜砖讬讬转 讛转讜住驻讜转 讗诪讗讬 诪讞讬讬讘 专讞诪谞讗 讘砖讜讞讟 讚' 讜讛' 讛讗 诪讻讬 砖讞讬讟 讘讛 驻讜专转讗 拽谞讬讬讛 讘砖讬谞讜讬 讜诇讗讜 讚诪专讬讛 拽讟讘讞 讜诪讚讞讬讬讘讬讛 专讞诪谞讗 注"讻 诪砖诪注 诇讬讛 讚注讬拽专 讞讬讜讘讗 讗讛讗讬 驻讜专转讗 拽诪讗 讜讻住讘专转 专"讛 讘专讬讛 讚专讘讗 诇拽诪谉 讚祝 注"讘 讜讗"讻 诪讛讗讬 讟注诪讗 讙讜驻讗 诇讬转 诇谉 诇诪讬诪专 讚讘注讬谞谉 砖讞讬讟讛 专讗讜讬讛 讛诪转专转 讘讗讻讬诇讛 讚讻讬讜谉 讚注讬拽专 讞讬讜讘讗 讗驻讜专转讗 拽诪讗 讚诪砖诐 讜讗讬诇讱 诇讗讜 讚诪专讬讛 拽讗 讟讘讞 诪诪讬诇讗 诪砖诪注 讗驻讬诇讜 诇讗 砖讞讟 讻诇诇 讗诇讗 诪讬注讜讟 拽诪讗 讗驻"讛 诪讞讬讬讘 讜讗祝 注诇 讙讘 讚讛讗讬 诪讬注讜讟 讗讬谞讜 诪转讬专 讘讗讻讬诇讛 讜讛"诇 砖讞讬讟讛 砖讗讬谞讛 专讗讜讬讛 讗驻"讛 讞讬讬讘 诇讻讱 诪讞讬讬讘 谞诪讬 专"诪 讘讻诇 讛谞讱 讗讘诇 注讻砖讬讜 砖讻转讘讜 讛转讜住驻讜转 讚诇讗 讞砖讬讘 砖讬谞讜讬 讜讻讜' 讜讝讛 诪讜讻专讞 诪讚诪拽砖讛 讛讙诪' 讘驻砖讬讟讜转 讻讬讜谉 讚砖讞讟 驻讜专转讗 讗住专讛 讜讗讬讚讱 诇讗讜 讚诪专讬讛 拽讟讘讞 诪讻诇诇 砖讝讜 讛住讘专讗 驻砖讜讟讛 讚讗驻讬诇讜 专"诪 诪讜讚讛 讚讜讟讘讞讜 讻讜诇讛 讘注讬谞谉 讻讚诪住讬拽 专讘 讗砖讬 诇拽诪谉 讜讗驻"讛 讞讬讬讘 讘讻诇 讟讜讘讞 讚注诇诪讗 诪砖讜诐 讚诇讗 拽谞讬 讘砖讬谞讜讬 注讚 住讜祝 讛砖讞讬讟讛 讜讗"讻 诇注讜诇诐 砖讞讬讟讛 专讗讜讬讛 讘注讬谞谉 讛诪转专转 讘讗讻讬诇讛 讗"讻 诪拽砖讜 砖驻讬专 诪"讟 讚专"诪 讚诪讞讬讬讘 讘砖讞讬讟讛 砖讗讬谞讛 专讗讜讬讛 讜讚讜"拽:


转讜住驻讜转 讚"讛 诪讻诇诇 讚讘讻讜诇讛 诪转谞讬转讬谉 诪讜讚讛 拽"拽 讚诪讛 讚讬讜拽 讛讜讗 讝讛 注讻"诇. 讜注讬讬谉 诪"砖 诪讛专砖"讗 讝"诇 讘讻讜讜谞转谉. 诇注"讚 讚讘专讬讜 讚讞讜拽讬' 讗诇讗 讚讘驻砖讬讟讜转 讬砖 诇驻专砖 讻讜讜谞转 讛转讜住驻讜转 讚拽砖讬讗 诇讛讜 诪讛 讚讬讜拽 讛讜讗 讝讛 讚讬诇诪讗 讗讛"谞 讚谞讛讬 讚驻诇讬讙 专"砖 讗住讬驻讗 讚驻讜讟专 诪讟注诐 砖讞讬讟讛 砖讗讬谞讛 专讗讜讬讛 讗驻"讛 砖驻讬专 诪爪讬谞谉 诇诪讬诪专 讚讘讻讜诇讛 诪转谞讬转讬谉 诪讜讚讛 诪砖讜诐 讚专"砖 讙讜驻讗 讻专"诪 住"诇 讚诇讜拽讛 讜诪砖诇诐 讗讬转 诇讬讛 诪转 讜诪砖诇诐 诇讬转 诇讬讛 讻谉 谞"诇 讘专讜专 讘讻讜讜谞转 讛转讜住驻讜转. 讜诇注"讚 谞专讗讛 讚专' 讝讘讬讚 诪拽砖讛 砖驻讬专 诇专讘 讻讛谞讗 诪讬 诪爪讬转 诇讗讜拽诪讗 讻专"诪 讜诇讗 讻专"砖 讚讻讜讜谞转讜 讘讝讛 诪砖讜诐 讚谞专讗讛 诇讬 讚讛讗 讚讘注讬谞谉 诇诪讬诪专 讚专"诪 诇讜拽讛 讜诪砖诇诐 讗讬转 诇讬讛 诪转 讜诪砖诇诐 诇讬转 诇讬讛 讗祝 注诇 讙讘 讚诪住讘专讗 讗讬转 诇谉 诇诪讬诪专 讚诪诇拽讜转 讜转砖诇讜诪讬谉 讜诪讬转讛 讜转砖诇讜诪讬谉 讛讗 讘讛讗 转诇讬讗 讚讛讗 转专讜讜讬讬讛讜 诪讻讚讬 专砖注转讜 讬诇驻讬谞谉 诇讛讜 讜注讜讚 讚讛讗 讗讬讻讗 讙"砖 讚专砖注 专砖注 讜诪讻讛 诪讻讛 讗注"讻 讚讟注诪讗 讚专"诪 讚诇讜拽讛 讜诪砖诇诐 讛讬讬谞讜 诪砖讜诐 讚讬诇讬祝 诪诪讜爪讬讗 砖诐 专注 讻讚讗讬转讗 讘驻"拽 讚诪讻讜转 讜讗驻"讛 诪转 讜诪砖诇诐 诇讬转 诇讬讛 讚讬诇讬祝 诇讛 诪拽专讗 讚讻转讬讘 讗诐 讗住讜谉 讬讛讬讛 讜谞转转 谞驻砖 转讞转 谞驻砖 讚讛讬讬谞讜 讗住讜谉 诪诪砖 砖谞转讻讜讬谉 诇讘注诇讛 讜讛专讙 讗转 讛讗砖讛 讚谞转讻讜讬谉 诇讛专讜讙 讗转 讝讛 讜讛专讙 讗转 讝讛 讞讬讬讘 讜讻转讬讘 讘转专讬' 讜讗诐 诇讗 讬讛讬讛 讗住讜谉 注谞砖 讬注谞砖 讜讛讬讬谞讜 诇讚诪讬 讜诇讚讜转 讚诪讬谞讛 讬诇驻讬谞谉 讚讘讚讗讬讻讗 讗住讜谉 讜讛讬讬谞讜 讘诪讬转转 讛讗砖讛 驻讟讜专 诪谉 讛转砖诇讜诪讬谉 讻讚讗讬转讗 讘讛谞砖专驻讬谉 讚祝 注"讟 注"砖. 谞诪爪讗 讚诇驻"讝 注"讻 讚专"砖 诇讬转 诇讬讛 讛讱 诪讬诇转讗 讚讛讗 砖诪注讬谞谉 诇讬讛 讛转诐 讘讛谞砖专驻讬谉 诇讛讚讬讗 讚谞转讻讜讬谉 诇讛专讜讙 讗"讝 讜讛专讙 讗"讝 驻讟讜专 讜讛讗 讚讻转讬讘 讗诐 讗住讜谉 讬讛讬讛 讜谞转转 谞驻砖 转讞转 谞驻砖 诇专"砖 讛讬讬谞讜 诪诪讜谉 谞诪爪讗 讚诇驻"讝 诇讗 砖讬讬讱 诇讞诇拽 讻诇诇 诇专"砖 讘讬谉 诪讬转讛 讜诪诪讜谉 诇诪诇拽讜转 讜诪诪讜谉 讜讛讬讬谞讜 讚诪拽砖讛 诪讻诇诇 讚讘讻讜诇讛 诪转谞讬转讬谉 诪讜讚讛 讜讛讬讬谞讜 讘诪讗讬 讚诪讞诇拽 讘诪转谞讬' 讚讛讻讗 讘讬谉 讬讛"讻 诇砖讘转 讻谉 谞"诇 谞讻讜谉 讘注讝讛"讬. 讜谞诪爪讗 讚诇驻"讝 讛讱 拽讜砖讬' 讚专讘 讝讘讬讚 拽讜砖讬讗 讗诇讬诪转讗 讛讬讗 讜讛讗 讚讚讞讬 诇讬讛 讜拽讗诪专 诇讗 诪讻诇诇 讚诪讜讚讛 讘讟讘讞 讜诪讻专 诇专驻讜讗讛 讜诇讻诇讘讬诐 讚讬讞讜讬讗 讘注诇诪讗 讛讜讗 讜讗"讻 诪讝讛 讙"讻 住讬讜注 诇砖讬讟转 讛专讗"砖 讚诇诪住拽谞讗 诪砖诪注 讚诇讬转讗 诇讛讱 讗讜拽讬诪转讗 讚诪转谞讬转讬谉 讗注"讻 讚诪转谞讬转讬谉 谞诪讬 讘讟讜讘讞 注"讬 讗讞专 讗讬讬专讬 讜诪砖讜诐 砖讞讬讟讛 砖讗讬谞讛 专讗讜讬讛 讻讚驻专讬砖讬转 讜讛讻讬 讚讬讬拽 诇讛讚讬讗 诇讬砖谞讗 讚讙诪专讗 讚拽讗诪专 讜诪讬 诪爪讬转 诇讗讜拽诪讗 诪转谞讬转讬谉 讻专"诪 讜诇讗 讻专"砖 讚讛讗讬 诇讬砖谞讗 诪砖诪注 讚讗讬讻讗 诇讗讜拽诪讬 诪转谞讬转讬谉 讘讗讜拽讬诪转讗 讗讞专讬转讬 讜讛讬讬谞讜 讻专"砖 讚讗讬转 诇讬讛 砖讞讬讟讛 砖讗讬谞讛 专讗讜讬讛 诇讗 砖诪讛 砖讞讬讟讛 讜讚讜拽 讛讬讟讘 讜注讬讬谉 讘讻诇 讝讛 讘讞讬讚讜砖讬谞讜 讘讻转讜讘讜转 驻专拽 讗诇讜 谞注专讜转 讘讗讜拽讬诪转讗 讚专讘讛:


砖诐 讛讘"注 讻砖注诪讚 讘讚讬谉. 讗讬谉 诇讛拽砖讜转 讗"讻 诪讗讬 诇诪讬诪专讗 讚讬"诇 讚讗讙讘 讗讜专讞讬 拽诪"诇 讚拽谞住 讛讜讬 诪诪讜谉 诇讛讜专讬砖讜 诇讘谞讬讜 讚讗祝 注诇 讙讘 讚诇注谞讬谉 拽谞住 讚诪驻讜转讛 住讜讘专 专"砖 讘驻专拽 谞注专讛 砖讗讬谉 讛讗讘 讬讻讜诇 诇讛讜专讬砖 讗讗"讻 讘讗 讛诪诪讜谉 诇讬讚讜 讗诪专讬谞谉 讛转诐 诇诪住拽谞讗 讚讘砖讗专 拽谞住讗 诪讜讚讛 专"砖 讚讻砖注诪讚 讘讚讬谉 讬讻讜诇 诇讛讜专讬砖讜 诇讘谞讬讜 讜注讬讬谉 讘住诪讜讱 讘转讜住驻讜转:





砖注专讬 转讜专转 讘讘诇

(注讗 专注"讘 专砖"讬) 讚"讛 讻讬讜谉 讜讻讜' 讚拽住"讚 讜讻讜'.鈥斪溩ぷ� 讛诪住拽谞讗 谞诪讬 住诇讬拽 讛讻讬, 讜讗讬谉 讚专讱 专砖"讬 诇讚拽讚拽 讘讝讛.





专砖讬诪转 砖讬注讜专讬诐 - 讛讙专讬"讚 住讜诇讜讘讬讬爪'讬拽

讙诪'. 砖讞讟 诇注"讝 讻讜' 讗讬住讜专讬 讛谞讗讛 讛讜讗 讜诇讗 讚诪专讬讛 拽讗 讟讘讞. 诪砖诪注 讚讗讬住讜专讬 讛谞讗讛 讗讬谞诐 砖诇讜. 讗讱 诇讗诪讬转讜 砖诇 讚讘专 讬砖 讘讝讛 诪讞诇讜拽转 讙讚讜诇讛 讘讬谉 讛专讗砖讜谞讬诐, 注讬讬谉 讘讙诪专讗 住讜讻讛 (讚祝 诇讛.) 砖讗转专讜讙 砖诇 讗讬住讛"谞 驻住讜诇 诇诪爪讜转 诇讜诇讘 诪砖讜诐 砖讗讬谉 诇讜 讚讬谉 诪诪讜谉. 讜讘专讬讟讘"讗 砖诐 诪讘讬讗 讚注转 讛专讗讘"讚 讚专"诇 砖讗讬谞讜 "诇讻诐" 讻讬 讗讬谉 讘注诇讬诐 诇讗讬住讛"谞. 诪讗讬讚讱 讛专讬讟讘"讗 注爪诪讜 住讜讘专 砖讬砖 讘注诇讜转 讘讗讬住讛"谞 讜诪驻专砖 讗转 讛讙诪专讗 讘讗讜驻谉 讗讞专 注讬讬"砖. 讜谞专讗讛 砖诪住讜讙讬讬谉 讗讬谉 专讗讬讬讛 诇谞讬讚讜谉 讚讗驻砖专 砖讗讬住讛"谞 砖驻讬专 讛讜讬 砖诇讜 讜诪"诪 讛讟讜讘讞 讗讬住讛"谞 驻讟讜专 诪讚讜"讛 讻讬 讻讚讬 诇讛转讞讬讬讘 讘讚讜"讛 爪专讬讱 诇砖讞讜讟 讞驻爪讗 砖诇 诪诪讜谉, 讜讗讬住讛"谞 讗讬谞诐 诪诪讜谉, 讻讬 注"驻 讚讬谉 讗讬谉 诇讗住讛"谞 砖讜讜讬讜转 讜讗驻讬诇讜 砖讜讛 驻专讜讟讛 讜诇驻讬讻讱 驻讟讜专 诪讚讜"讛181.
注讬讬谉 诇注讬诇 (讚祝 讻讟:) 讚讗诪专 专"讗 诪砖讜诐 专' 讬砖诪注讗诇 砖谞讬 讚讘专讬诐 讗讬谞诐 讘专砖讜转讜 砖诇 讗讚诐 讜注砖讗谉 讛讻转讜讘 讻讗讬诇讜 讛谉 讘专砖讜转讜 讜讗诇讜 讛谉 讘讜专 讘专讛"专 讜讞诪抓 诪砖砖 砖注讜转 讜诇诪注诇讛. 讜讘驻砖讟讜转 讘讜专 讘专讛"专 讗讬谞讜 砖诇讜 讻诇诇 讘讚讬谞讬 诪诪讜谞讜转 讜讗驻讬诇讜 讛讻讬 讞讬讬讘 注诇讬讜 诪讚讬谉 诪讝讬拽. 讜诪砖诪注 讚讛"讛 讞诪抓 讘驻住讞 讗讬谞讜 砖诇讜 讻诇诇 诪讗讞专 砖讗讬住讛"谞 讛讜讗 讜讗驻讬诇讜 讛讻讬 讞讬讬讘 注诇讬讜 讘讘"讬 讜讘"讬. 讗讱 讬砖 诇讚讞讜转 讜诇讜诪专 砖砖谞讬 讚讬谞讬诐 砖讜谞讬诐 讛诐: 讘讘讜专 讘专讛"专 讘注诇 讛讘讜专 讞讬讬讘 讗注"驻 砖讗讬谞讜 砖诇讜 讘讚讬谞讬 诪诪讜谞讜转, 讗讘诇 讘讞诪抓 讞讬讬讘 诪砖讜诐 讚讛讜讬 砖诇讜, 讗诇讗 砖讗讬谞讜 讘专砖讜转讜.
讜谞专讗讛 砖谞讬转谉 诇转诇讜转 讗转 讛砖讗诇讛 讛讝讗转 讘诪讞诇讜拽转 讘讬谉 讛专讗砖讜谞讬诐 讘讛讙讚专转 讘讬讟讜诇 讞诪抓. 砖讬讟转 讛专"讬 讛讬讗 砖讘讬讟讜诇 讞诪抓 讛讬讬谞讜 讛驻拽专 (注讬讬谉 讘转讜住' 诇诪住' 驻住讞讬诐 讚祝 讚: 讚"讛 诪讚讗讜专讬讬转讗). 讜讗诇讬讘讬讛 诪砖诪注 讚讗讬住讜专讬 讘诇 讬专讗讛 讜讘诇 讬诪爪讗 转诇讜讬讬诐 讘拽谞讬谉 诪诪讜谉 讜砖讞诪抓 讘诇讬 讘讬讟讜诇 砖讛讜讗 讗住讛"谞 讛讜讬 砖诇讜. 诇驻讬讻讱 讞讬讬讘 讘注诇 讛讞诪抓 诇讛驻拽讬专 讗转 讞诪爪讜. 诪讗讬讚讱 砖讬讟转 专砖"讬 (砖诐) 讜讛专诪讘"谉 (讘讞讬讚讜砖讬讜 诇专讬砖 诪住' 驻住讞讬诐 讜注讬讬"砖 讘专"谉 注诇 讛专讬"祝) 讛讬讗 砖讘讬讟讜诇 讞诪抓 讛讬讬谞讜 讛砖讘转讛 讘诇讘 砖诪讞砖讬讘 讗转 讛讞诪抓 讻注驻专讗 讚讗专注讗 讜讗讬谞讜 专讜爪讛 讘拽讬讜诐 讛讞诪抓. 诇专砖"讬 讗讬住讜专讬 讘"讬 讜讘"讬 讗讬谞诐 转诇讜讬讬诐 讘讘注诇讜转 砖诇 诪诪讜谉 讗诇讗 讘专爪讜谉 砖讬转拽讬讬诐 讛讞诪抓 讘专砖讜转讜. 讜讬转讻谉 讗诇讬讘讗 讚专砖"讬 砖讗驻讬诇讜 讗诐 讬砖专讗诇 讗讞讚 讬拽讬讬诐 讞诪抓 砖诇 讬砖专讗诇 砖谞讬 讘专砖讜转讜 讬注讘讜专 讛专讗砖讜谉 讘讘"讬 讜讘"讬 讗注"驻 砖讛讞诪抓 讗讬谞讜 砖诇讜 讻诇诇 讻讬讜谉 砖讛讜讗 专讜爪讛 讘拽讬讜诐 讛讞诪抓182.
讜诇讻讗讜专讛 讗驻砖专 诇讛讜讻讬讞 砖讗讬住讛"谞 讗讬谞讜 砖诇讜 诪讛讗 讚砖讜专 讛谞住拽诇 砖诪讻专讜 诪砖谞讙诪专 讚讬谞讜 讗讬谞讜 诪讻讜专 (诇注讬诇 讚祝 诪讛.), 讜诪砖诪注 讚诪讻讬讜谉 讚谞讗住专 讛砖讜专 讘讛谞讗讛 讗讬谞讜 砖诇讜 诇诪讜讻专讜183. 讗讱 讗讬谉 专讗讬讬讛 讝讜 诪讜讻专讞转 砖讛专讬 讗讬转讗 讘转讜住' (砖诐 讚"讛 诪讻讜专) 砖专"转 住讜讘专 砖讙诐 诪砖谞讙诪专 讚讬谞讜 砖讜专 讛谞住拽诇 诪讜转专 讘讛谞讗讛 讜诪"诪 讗住讜专 诇诪讜讻专讜 诪砖讜诐 讚讬谉 诪讬讜讞讚 讘砖讜专 讛谞住拽诇, 注讬讬"砖184.
讜讛谞讛 讙讟 讛谞讻转讘 注诇 讗讬住讛"谞 讻砖专 诇讙专砖 讘讜 (讙讬讟讬谉 讚祝 讻.). 讜诇讻讗讜专讛 诪砖诪注 砖讛谞讬讬专 砖诇讜 讜诪拽谞讛讜 诇讗砖转讜 讻讚讬 诇拽讬讬诐 讚讬谉 谞转讬谞转 讛讙讟, 讜讞讝讬谞谉 讚讗住讛"谞 讛讜讬 砖诇讜, 讻讱 住讘讜专 讛讙专"讞 讝爪"诇. 讗讱 拽爪讜转 讛讞讜砖谉 (住讬' 专' 讗讜转 讛') 驻诇讬讙 注诇讬讜 讜住讜讘专 讚诪住讬专转 讙讟 诇讗 讘注讬 讛拽谞讗讛 讗诇讗 诪注砖讛 谞转讬谞讛 讘注诇诪讗 讜诇讻谉 讻转讘讜 注诇 讗住讛"谞 讜谞转谞讜 诇讛 讻砖专, 讜砖讜讘 讗讬谉 专讗讬讬讛 讚讗住讛"谞 讛讜讬讬谉 砖诇讜.
注讜讚 讬砖 诇讛讜讻讬讞 砖讗住讛"谞 讛诐 砖诇讜 诪讚讬谉 讙讝诇谉 砖讙讝诇 讞诪抓 讜砖讜诪专 砖拽讘诇 讞诪抓 诇驻谞讬 讛驻住讞 讜注讘专 讛驻住讞 砖讗讜诪专讬诐 诇讘注诇讬诐 讛专讬 砖诇讱 诇驻谞讬讱. 注讬讬谉 诇拽诪谉 (讚祝 爪讞:) 讘讚讬讜谉 讛讙诪专讗 讗诐 讗讜诪专讬诐 讘讗讬住讛"谞 讛专讬 砖诇讱 诇驻谞讬讱, 讜讗诐 讗住讛"谞 讗讬谞诐 砖诇讜 讛讬讗讱 讬讗诪专讜 诇讘注诇讬诐 讛专讬 砖诇讱 诇驻谞讬讱. 讗诇讗 砖诪讻讗谉 诪讜讻专讞 砖讗住讛"谞 砖诇讜 讛诐.
讜讛讙专"诪 讝爪"诇 讛讬讛 专讙讬诇 诇讜诪专 砖讻诇 砖讗专 讗讬住讛"谞 讛诐 砖诇讜 讻讚讞讝讬谞谉 诪讚讬谉 讛砖讘转 讙讝讬诇讛 讜诪讛砖讘转 砖讜诪专讬诐 讞讜抓 诪讗住讛"谞 讚注"讝 讜注讬专 讛谞讚讞转 讚讻转讬讘 讘讛诐 "讞专诐" 讜诇驻讬讻讱 讞诪讜专讬诐 讛诐 讜讗讬谞诐 砖诇讜.
讙诪'. 砖讜专 讛谞住拽诇 讗讬住讜专讬 讛谞讗讛 谞讬谞讛讜 诇讗讜 讚诪专讬讛 拽讗 讟讘讞. 砖讬讟转 专"转 (诇注讬诇 讚祝 诪讛. 讘转讜住' 讚"讛 诪讻讜专 讜讘转讜住' 诇诪住' 讝讘讞讬诐 讚祝 注: 讚"讛 讗驻讬诇讜) 讛讬讗 砖砖讜专 讛谞住拽诇 诪讜转专 讘讛谞讗讛 注讚 砖诪转. 讜爪"注 讗诇讬讘讬讛 诪讛讬 拽讜砖讬讬转 讛讙诪专讗 讛专讬 讛砖讜专 诇讗 谞讗住专 讘讛谞讗讛 注讚 砖诪转, 讜讗"讻 砖驻讬专 讚诪专讬讛 拽讗 讟讘讞 讜诪砖讜"讛 讞讬讬讘 讘讚讜"讛.
讜讛谞讛 讚讬谉 砖讜专 讛谞住拽诇 讛讜讗 砖诪砖谞讙诪专 讚讬谞讜 诪讻专讜 讗讬谞讜 诪讻讜专. 讜谞专讗讛 砖讬住讜讚 讛讚讬谉 讛讝讛 讛讜讗 砖讬砖 讛驻拽注转 讘注诇讜转 讚讘注诇 讛砖讜专 讘诪拽爪转 讜诇驻讬' 讗讬谞讜 讬讻讜诇 诇诪讜讻专讜. 谞专讗讛 砖讝讗转 讛讬讗 讻讜讜谞转 讛转讜住' 讘讝讘讞讬诐 (砖诐) 砖讻转讘讜 讗诇讬讘讗 讚专"转 讜讝"诇 讚讗讬谉 诇讜 诪讻专 讚讗讬谉 诇讜 讘注诇讬诐 讜讛诇讜拽讞 讗讬谞讜 讬讻讜诇 诇讝讻讜转 讘讜 讬讜转专 诪砖讗专 讗讚诐 注讻"诇. 讜诪讗讞专 砖讘注诇讜转 讘注诇 讛砖讜专 讞诇砖讛 诇讬讻讗 诪讞讬讬讘 砖诇 讚讜"讛. 讜诇驻讬"讝 诇砖讜谉 讛讙诪专讗 "讗讬住讛"谞 谞讬谞讛讜" 诇讗讜 讚讜拽讗 讻讬 讗讬谞谞讜 讗住讛"谞 注讚 砖诪转 讗诇讗 讛讻讜讜谞讛 砖讛谞讙谞讘 讗讬谞讜 讘注诇讬诐 讙诪讜专讬诐 诇讞讬讬讘 讘讚讜"讛.
讙诪'. 讚讘专 讛讙讜专诐 诇诪诪讜谉 讻诪诪讜谉 讚诪讬. 讬砖 诇讛讘讬谉 诪讚讜注 讙谞讘 砖讙谞讘 诪砖讜诪专 讚注诇诪讗 诪砖诇诐 讗转 讛拽专谉 诇讘注诇讬诐 讜诇讗 讗祝 诇砖讜诪专 - 讜讛专讬 讛驻拽讚讜谉 讙讜专诐 诪诪讜谉 诇砖讜诪专185. 讜谞专讗讛 砖讛转讬专讜抓 驻砖讜讟, 讚讬谉 讙讜专诐 诇诪诪讜谉 讻诪诪讜谉 讚诪讬 诪讞讬讬讘 转砖诇讜诪讬谉 诇砖讜诪专 专拽 讘诪拽讜诐 讚诇讬讻讗 讘注诇讬诐 讙诪讜专讬诐 砖讛诐 诪讞讬讬讘讬诐. 讗讘诇 讘诪拽讜诐 砖讬砖 讘注诇讬诐 讙诪讜专讬诐 砖讛诐 诪讞讬讬讘讬诐 讗讬谉 讚讬谉 讙讜专诐 诇诪诪讜谉 讻诪诪讜谉 讚诪讬 诪讞讬讬讘 转砖诇讜诪讬谉 诇砖讜诪专. 讜诇讻谉 专拽 讘讗讬住讛"谞 讚讞住专讬诐 讘注诇讬诐 讙诪讜专讬诐 讛诪讞讬讬讘讬诐 讗讝 讛砖讜诪专 诪讞讬讬讘 诪讞诪转 讚讬谉 讙讜专诐 诇诪诪讜谉 讻诪诪讜谉 讚诪讬. 讜讗讬诇讜 讘讙谞讬讘讛 讚注诇诪讗 讻砖讬砖 讘注诇讬诐 讙诪讜专讬诐 砖讛诐 诪讞讬讬讘讬诐 讗讬谉 讛砖讜诪专 诪讞讬讬讘.
讜讛谞讛 讘驻住讞讬诐 (讚祝 讛:) 讗讬转讗 砖讛诪拽讘诇 讞诪爪讜 砖诇 注讻讜"诐 诇砖诪讬专讛 讘驻住讞 注讜讘专 讘讘"讬 讜讘"讬 讚讚讘专 讛讙讜专诐 诇诪诪讜谉 讻诪诪讜谉 讚诪讬. 讜爪"注 讛专讬 讞诪抓 讘驻住讞 诪讜转专 诇注讻讜"诐 讛讘注诇讬诐 讛讙诪讜专讬诐 砖诇 讛讞诪抓, 讜讗"讻 诇诪讛 讞诇 注诇 讛讞诪抓 讚讬谉 讙讜专诐 诇诪诪讜谉 讻诪诪讜谉 讚诪讬 诇讙讘讬 讛砖讜诪专. 讜谞专讗讛 砖讚讬谉 讙讜专诐 诇诪诪讜谉 讻诪诪讜谉 讚诪讬 讞诇 诇讞讬讬讘 讗转 讛砖讜诪专 讘讘"讬 讜讘"讬 讘讞诪爪讜 砖诇 注讻讜"诐, 砖讛专讬 讛注讻讜"诐 注爪诪讜 讗讬谞讜 讘注诇讬诐 讛诪讞讜讬讬讘讬诐 讘讘诇 讬专讗讛 讜讘诇 讬诪爪讗, 讜诇讻谉 讗诪专讬谞谉 讙讜专诐 诇诪诪讜谉 讻诪诪讜谉 讚诪讬 诇讞讬讬讘 讗转 讛砖讜诪专, 讻讬 讘诪拽讜诐 讚诇讬讻讗 讘注诇讬诐 砖讛诐 注爪诪诐 诪讞讜讬讬讘讬诐 讗诪专讬谞谉 讙讜专诐 诇诪诪讜谉 讻诪诪讜谉 讚诪讬 讻讚讬 诇讞讬讬讘 讗转 讛砖讜诪专186.
讙诪'. 讗讞专讬讜转 砖诇 砖讜诪专. 讛讚讬谉 讛讜讗 砖砖讜诪专 讚注诇诪讗 诪砖诇诐 诪砖注转 驻砖讬注讛 (注讬讬谉 讘讘"诪 讚祝 诪讙. - 诪讙 讘). 讜讛拽砖讬谞讜 诇诪注诇讛187 讚诪砖诪注 诪住讜讙讬讬谉 砖砖讜诪专 诪砖诇诐 诪砖注转 诪砖讬讻讛, 砖讛专讬 讗诐 砖讜专 讛谞住拽诇 谞讙谞讘 讛砖讜诪专 讞讬讬讘 诇砖诇诐, 讜讛讗 讘砖注转 驻砖讬注讛 讗讬谉 讛砖讜专 砖讜讛 讻诇讜诐, 讜诪砖诪注 砖讛砖讜诪专 诪砖诇诐 诪砖注转 诪砖讬讻讛 诇驻谞讬 砖谞注砖讛 砖讜专 讛谞住拽诇. 讜转讬专抓 讛讙专"诪 讛诇讜讬 讝爪"诇 砖砖讜诪专 讞讬讬讘 诪砖注讛 砖谞讗住专 讘讛谞讗讛, 讜诪砖诇诐 讻砖讜讜讬讜转 讛讗讞专讜谞讛 砖讛讬转讛 诇砖讜专 诇驻谞讬 砖谞讗住专 讘讛谞讗讛.
讘讘讬讗讜专 讚讘专讬讜 谞"诇 讚诪砖注转 诪砖讬讻讛 讬砖 诪讞讬讬讘 诇砖诇诐 诪讞诪转 讞讬讜讘 讛砖讘讛 讜诪砖讜"讛 讘诪砖讬讻转 讛驻拽讚讜谉 谞砖转注讘讚讜 谞讻住讬 讛砖讜诪专 诇讘注诇讬诐 (讻讚讗讬转讗 讘讻转讜讘讜转 讚祝 诇讚:), 讗诇讗 砖讙诪专 讞诇讜转 讛讞讬讜讘 转诇讜讬 讘转谞讗讬 砖诇 驻砖讬注讛, 砖讗诐 讗讬谉 驻砖讬注讛 讗讬谉 讛砖讜诪专 讞讬讬讘 诇砖诇诐. 讜讘讻谉 讘砖注讛 砖讛砖讜专 谞讗住专 讘讛谞讗讛 讛讬讛 讘讚讬谉 砖讛砖讜诪专 讬转讞讬讬讘 诇砖诇诐 诪讞诪转 讞讬讜讘 讛讛砖讘讛, 砖讛专讬 讛诪讞讬讬讘 讚诪砖讬讻讛 拽讗讬 讜注讜诪讚 诇讞讜诇 讜讛讘讛诪讛 谞讗讘讚讛 诪谉 讛讘注诇讬诐 诪砖谞讗住专讛 讘讛谞讗讛 讜讬砖 讛驻住讚 诇讘注诇讬诐. 讗诇讗 砖讬砖 转谞讗讬 砖砖讜诪专 讗讬谞讜 诪砖诇诐 讘诇讬 驻砖讬注讛. 讜诇驻讬讻讱 讻砖驻讜砖注 讛砖讜诪专 讗讞"讻, 谞讙诪专 讛诪讞讬讬讘 诇诪驻专注 讜诪砖诇诐 讛砖讜诪专 诪砖注讛 砖谞讗住专 讘讛谞讗讛. 讬讜爪讗 砖讬砖 砖转讬 讛诇讻讜转 讘讞讬讜讘 讛砖讜诪专: 讗) 砖讜诪专 讞讬讬讘 诇砖诇诐 讘注讚 讛驻住讚 讛讘注诇讬诐 诪讚讬谉 讛砖讘讛; 讘) 讬砖 爪讜专讱 讘驻砖讬注讛 诪爪讚 讛砖讜诪专 诇讙诪讜专 讞诇讜转 讛讞讬讜讘.
转讜住' 讚"讛 讻讬讜谉. 讝"诇 砖讛讗讬住讜专 转诇讜讬 讘诪注砖讛 讜诇讗 讘砖讞讬讟讛 注讻"诇. 注讬讬谉 讘讟"讝 (讬讜"讚 住讬' 讘': 讬"讚) 砖诪驻专砖 讚讛讬讬谞讜 专拽 讘砖注砖讛 诪注砖讛 讟专讬驻讛. 讜讻谉 诪住转讘专, 讚讗驻讬诇讜 诇诪"讚 讗讬谞讛 诇砖讞讬讟讛 讗诇讗 诇讘住讜祝, 讛讘讬讗讜专 讛讜讗 讚诇讬讻讗 讞诇讜转 砖诐 砖讞讬讟讛 讗诇讗 讘诪砖讛讜 讛讗讞专讜谉, 讜诪"诪 讬砖 诪注砖讛 砖讞讬讟讛 讘诪注砖讛 讟专讬驻讛 砖讘转讞讬诇转 讛砖讞讬讟讛, 讜诇讗讬住讜专 注"讝 讚讬 讘诪注砖讛 砖讞讬讟讛 讚注诇诪讗 讚讛讬讬谞讜 讘诪注砖讛 讟专讬驻讛.
讚诪讬讜谉 诇讻讱 谞诪爪讗 讘专诪讘"诐 (驻"讚 诪讛诇' 砖讞讬讟讛 讛诇讬"讙) 讛驻讜住拽 讚讚讜拽讗 讗诐 讛转讞讬诇 注讻讜"诐 讘诪注砖讛 讟专讬驻讛 谞驻住诇转 砖讞讬讟转 讬砖专讗诇 讛讙讜诪专 讗转 讛砖讞讬讟讛. 讜讝"诇 讛转讞讬诇 讛注讻讜"诐 诇砖讞讜讟 诪讬注讜讟 住讬诪谞讬谉 讜讙诪专 讬砖专讗诇 讻讜' 驻住讜诇讛 讬砖谞讛 诇砖讞讬讟讛 诪转讞讬诇讛 讜注讚 住讜祝. 讗讘诇 讗诐 砖讞讟 讛注讻讜"诐 讚讘专 砖讗讬谞讜 注讜砖讛 讗讜转讜 谞讘诇讛 讻讙讜谉 砖砖讞讟 讞爪讬 讛讙专讙专转 讘诇讘讚 讜讙诪专 讬砖专讗诇 讛专讬 讝讜 讻砖专讛 注讻"诇. 讜诇讻讗讜专讛 讬砖 诇注讬讬谉 讘讛诇讻转讜 砖讛专讬 诇专诪讘"诐 砖讞讬讟转 注讻讜"诐 诪讟讛专转 诪讟讜诪讗转 谞讘讬诇讛 诪讚讗讜专讬讬转讗 (驻"讘 诪讗讘讜转 讛讟讜诪讗讜转 讛诇"讬) 讜讛讜讬 诇讬讛 讘专 诪注砖讛 砖讞讬讟讛 讗诇讗 砖讗住讜专 诇讗讻讜诇 诪讝讘讞讜 讜讻讚讻转讬讘 "讜拽专讗 诇讱 讜讗讻诇转 诪讝讘讞讜" (驻"讚 诪砖讞讬讟讛 讛诇讬"讗). 讗诇讬讘讗 讚讛专诪讘"诐 讬住讜讚 讛驻住讜诇 讚注讻讜"诐 讛讜讗 砖讗讬谉 讘诪注砖讬讜 讛讬转专 砖讞讬讟讛. 讜讗"讻 爪"注 砖讗诐 讙诪专 讬砖专讗诇 讗转 讛砖讞讬讟讛 诇诪讛 诇讗 讞诇 讛讬转专 砖讞讬讟讛 注诇 讬讚讜188. 讜爪专讬讻讬诐 诇讜诪专 砖讙讝讬讛"讻 讚"讜讗讻诇转 诪讝讘讞讜" 诪讞讚砖转 砖砖讞讬讟转 注讻讜"诐 讗讜住专转 讜诇讻谉 讗讜住专转 砖讞讬讟转 讬砖专讗诇. 讜讗讬诇讜 讘诇讬 诪注砖讛 讟专讬驻讛 诇讬讻讗 诪注砖讛 砖讞讬讟转 注讻讜"诐 讛讗讜住专转 讜讛驻讜住诇转, 讻讬 讘诇讬 诪注砖讛 讟专讬驻讛 诇讬讻讗 诪注砖讛 砖讞讬讟讛 讻诇诇, 讘讚讜诪讛 诇讚讘专讬 讛讟"讝.
讜讛谞讛 讛诪讞讘专 (讘讬讜"讚 住讬' 讘' 住注讬祝 讬"讗) 驻住拽 讜讝"诇 讛讬讜 讬砖专讗诇 讜驻住讜诇 讗讜讞讝讬谉 讘住讻讬谉 讜砖讜讞讟讬谉 驻住讜诇讛 注讻"诇. 讜讘砖"讱 (砖诐 讗讜转 诇') 讛拽砖讛 砖诇讗 诪爪讬谞讜 讻谉 讗诇讗 讻砖讗' 砖讜讞讟 讘讻讜讜谞讛 诇砖诐 注"讝 (讞讜诇讬谉 讚祝 诪.) 讜诇驻讬讻讱 讗讜住专 讜驻讜住诇 讗转 讛砖讞讬讟讛 砖诇 讛讬砖专讗诇 讛砖讜讞讟 注诪讜. 讜讗讬诇讜 讘住转诐 注讻讜"诐 砖砖讞讟 讘诇讬 讻讜讜谞讛 诇砖诐 注"讝 砖讗住讜专 诪砖讜诐 讚诇讗讜 讘专 砖讞讬讟讛 讛讜讗, 诇诪讛 诇讗 转讜注讬诇 砖讞讬讟转 讬砖专讗诇 砖砖讞讟 注诪讜 诇讛讻砖讬专 讗转 讛讘讛诪讛 讜讛专讬 砖谞讬讛诐 讗讞讝讜 讘住讻讬谉 讜砖讞讟讜 讘讬讞讚. 讜诇驻讬 讛诪讘讜讗专 讘专诪讘"诐 讬"诇 讚砖讞讬讟转 注讻讜"诐 讚注诇诪讗 诪讛讜讜讛 诪注砖讛 砖讞讬讟讛 讗诇讗 砖注讻"讝 讬砖 讞诇讜转 驻住诇讜转 讘砖讞讬讟转讜, 讜诇讻谉 讗祝 讻砖讬砖专讗诇 讗讜讞讝 讘住讻讬谉 讜砖讜讞讟 注诪讜 讞诇 驻住讜诇 注讻讜"诐 讜讛砖讞讬讟讛 谞驻住诇转 诇讙诪专讬.
讜讬注讜讬讬谉 讘砖"讱 (讘谞拽讜讚讜转 讛讻住祝 砖诐) 讛住讜讘专 讚谞注砖讛 转拽专讜讘转 注"讝 讗祝 讘砖讞讬讟转 讻诇 砖讛讜讗 讘拽谞讛 讻砖讗讬谞讜 诪注砖讛 讟专讬驻讛. 讜爪注"讙 讘砖讬讟转讜 砖讛专讬 砖讞讬讟转 讻"砖 讘拽谞讛 讗讬谞讛 诪注砖讛 砖讞讬讟讛 讻诇诇 讜讗讬谉 讘讝讜 转拽专讜讘转 注"讝 讻诇诇. 讜讬转讻谉 讚讛砖"讱 讗讬讬专讬 讘讗讜驻谉 讚讚专讱 注讘讜讚转讜 砖诇 讛注"讝 讛讬讛 诇砖讞讜讟 讻诇 砖讛讜讗 讘拽谞讛 讜诇驻讬' 讛砖讞讬讟讛 诇注"讝 讗讜住专转 讜讗注"驻 砖讗讬谞讜 诪注砖讛 砖讞讬讟讛 讻诇诇. 讗讘诇 住转讬诪转 讛讙诪专讗 诪砖诪注 讚讗驻讬诇讜 砖诇讗 讘讚专讱 注讘讜讚转讜 讗住讜专讛 讘砖讞讬讟转 诪砖讛讜, 讜砖讬讟转 讛砖"讱 爪注"讙, 讜讚讘专讬 讛讟"讝 诪住转讘专讬谉 讟驻讬.
转讜住' 讚"讛 讜住讘专. 讜讝"诇 转讬诪讛 讻讜' 讚讚讗讬谉 讚讬谞讗 讚讙专诪讬 讚讻"砖 讚诪讞讬讬讘 讘讚讘专 讛讙讜专诐 诇诪诪讜谉 讻讜' 注讻"诇. 谞专讗讛 砖谞讬转谉 诇驻专砖 讗转 讛讚讬谉 讚砖讜专祝 砖讟专 讞讜讘 讞讬讬讘 诇砖诇诐 讘讘' 讗讜驻谞讬诐: 讗) 砖诪讞讜讬讘 诇砖诇诐 诪砖讜诐 砖讛讝讬拽 讗转 讛砖讟专, 讜讛砖讟专 谞讞砖讘 诇讞驻爪讗 砖诇 诪诪讜谉; 讘) 砖诪讞讜讬讘 诇砖诇诐 诪讞诪转 砖注讻讘 讗转 讙讘讬讬转 讛讞讜讘, 讜爪专讬讱 诇砖诇诐 讘注讚 讛讛驻住讚 砖诇 讞住专讜谉 讙讘讬讬转 讛讞讜讘189.
讗诇讬讘讗 讚拽讜砖讬转 讛转讜住' 讚讬谞讗 讚讙专诪讬 诪讞讚砖 砖诪砖诇诐 讘注讚 讛砖讟专 讚讛讬讬谞讜 砖讗注"驻 砖讗讬谉 讛砖讟专 讙讜驻讜 诪诪讜谉 诪"诪 诪讞诪转 讚讬谞讗 讚讙专诪讬 谞讞砖讘 讛砖讟专 诇讞驻爪讗 砖诇 诪诪讜谉. 讜讻诪讜 砖讚讬谞讗 讚讙专诪讬 拽讜讘注 讗转 讛砖讟专 诇讞驻爪讗 砖诇 诪诪讜谉 讛"讛 砖拽讜讘注 讚讘专 砖讗住讜专 讘讛谞讗讛 诇讞驻爪讗 砖诇 诪诪讜谉.
讘讗"讚. 讜讬"诇 讚讗讬讻讗 谞诪讬 住讘专讗 讻讜' 砖专讗讜讬 讛砖讟专 诇讻诇 讛注讜诇诐 讻讜' 讗讘诇 讚讘专 讛讙讜专诐 诇诪诪讜谉 讻诪讜 砖讜专 讛谞住拽诇 讻讜' 讗讬谞讜 专讗讜讬 讗诇讗 诇讝讛 注讻"诇. 专"诇 砖讘讗讬住讜专讬 讛谞讗讛 讬砖 诪驻拽讬注 砖诇 讞诇讜转 讚讬谉 诪诪讜谉. 讜诇讝讛 讗讬谉 讚讬谞讗 讚讙专诪讬 诪讜注讬诇. 讜讗讬诇讜 讘砖讟专 诇讬讻讗 诪驻拽讬注 讗诇讗 砖讛讞驻爪讗 讘注爪诪讜 讗讬谉 讙讜驻讜 诪诪讜谉. 讜诪砖讜"讛 讞诇 讚讬谞讗 讚讙专诪讬 诇讛讞砖讬讘讜 诇讞驻爪讗 砖诇 诪诪讜谉 讻讚讬 诇讞讬讬讘 讘诪讝讬拽 讜讘讙谞讬讘讛.
讜讛谞讛 讬砖 讛讬讻讗 转诪爪讗 砖讬讻讜诇 讗讚诐 诇讛专讜讬讞 诪诪讜谉 诪讗讬住讛"谞, 砖讛专讬 诪讜转专 诇讬讛谞讜转 诪诪谞讜 砖诇讗 讻讚专讱 讛谞讗讛, 讜讻谉 讗驻专讜 砖诇 讗讬住讛"谞 诪讜转专 讘讛谞讗讛. 讗诇讗 砖注"驻 讚讬谉 讞诇讜转 讛砖诐 讚讗讬住讛"谞 诪驻拽讬注 讗转 讛讞诇讜转 讚讬谉 砖诇 诪诪讜谉 讜砖讜讜讬讜转 诪讛讞驻爪讗. 讜诇讻谉 讗祝 讚讬谞讗 讚讙专诪讬 讗讬谞讜 诪讜注讬诇 诇拽讘讜注 讞诇讜转 讚讬谉 诪诪讜谉 讘讞驻爪讗 砖诇 讗讬住讛"谞.
讘讗"讚. 讜讬"诪 讻讜' 诪诪讗讬 讚诪讞讬讬讘 专"诪 讘讚讬谞讗 讚讙专诪讬 讗讬谉 诇讛讜讻讬讞 砖讬讞讬讬讘 讚讜"讛 注讻"诇. 谞专讗讛 讚专"诇 讻驻讬专讜砖 讛砖谞讬 诇注讬诇 讘讛讘谞转 讚讬谞讗 讚讙专诪讬 讘砖讜专祝 砖讟专 讞讜讘 讚讛讬讬谞讜 砖砖专讬驻转 讛砖讟专 谞讞砖讘转 诇诪注砖讛 讛讬讝拽 诪驻谞讬 砖注讬讻讘 讗转 讙讘讬讬转 讛讞讜讘. 讜讗讬谉 讚讬谞讗 讚讙专诪讬 拽讜讘注 砖讛砖讟专 讛讜讬 讞驻爪讗 砖诇 诪诪讜谉. 讜诇驻讬讻讱 讚讬谞讗 讚讙专诪讬 讗讬谞讜 诪讜注讬诇 诇讞讬讬讘 讚讜"讛 讻讬 讞讬讜讘 讚讜"讛 讞诇 讚讜拽讗 讘砖讟讘讞 讞驻爪讗 砖诇 诪诪讜谉 讜诇讗 讘砖讟讘讞 诇讚讘专 砖讛讜讗 讙讜专诐 讛驻住讚 诪诪讜谉 讘注诇诪讗.
181 讜诇讬砖谞讗 讚讙诪专讗 "讜诇讗 讚诪专讬讛 拽讗 讟讘讞" 诇讗讜 讚讜拽讗 讗诇讗 专"诇 砖讗讬谞讜 砖讜讛 驻专讜讟讛 讜讗讬谞讜 讞驻爪讗 砖诇 诪诪讜谉.
182 讜讗诪专 专讘讬谞讜 讝爪"诇 砖讻谉 诪砖诪注 诪专砖"讬 诇诪住' 驻住讞讬诐 (讚祝 讚. 讚"讛 讞讜讘转 讛讚专) 注讬讬"砖. 讜注讬讬谉 讘专砖讬诪讜转 砖讬注讜专讬诐 诇诪住' 砖讘讜注讜转 讞诇拽 讗' (讚祝 拽注"讞) 讜诇注讬诇 诇讘"拽 讞诇拽 讗' (讚祝 专"讚).
183 讗讱 讬"诇 讗讞专转 砖讗讬谞讜 讬讻讜诇 诇诪讜讻专讜 诪砖谞讙诪专 讚讬谞讜 诇讗讬住讛"谞 诪砖讜诐 讚讗讬谞讜 讘专砖讜转讜 讜讗注"驻 讚讛讜讬 砖诇讜. 注讬讬谉 讘拽爪讛"讞 (住讬' 转"讜, 讘').
184 讜注"注 诇拽诪谉 讘砖讬注讜专讬诐 (讚祝 注"讗 讘) 讚"讛 砖讜专 讛谞住拽诇 讗讬住讛"谞 谞讬谞讛讜.
185 诇讻讗讜专讛 诪拽砖讛 专拽 讘爪讬讜专 砖讙讜专诐 诪诪讜谉 诇砖讜诪专 讜讻讙讜谉 讙谞讘 砖讙谞讘讜 诪砖讜讗诇 讜砖讜讗诇 诪砖诇诐 诪砖注转 诪砖讬讻讛 砖诇讜 讜讙谞讘 诪砖诇诐 诪砖注转 讙谞讬讘转讜 讜讛讜讝诇 讛驻拽讚讜谉 讘讬谉 砖注转 诪砖讬讻转 讛砖讜讗诇 诇讘讬谉 砖注转 讛讙谞讬讘讛 讚讗讝 讛砖讜讗诇 讞讬讬讘 诇砖诇诐 讗转 讛讛驻专砖 讜讛讜"诇 讙讜专诐 诇诪诪讜谉.
186 诇驻讬"讝 砖讜诪专 讞诪抓 砖诇 讬砖专讗诇 讗讞专 驻讟讜专 诪讘"讬 讜讘"讬, 诪驻谞讬 砖讬砖 讘注诇讬诐 讙诪讜专讬诐 讗讞专讬诐 砖讛诐 诪讞讜讬讬讘讬诐 讘讘"讬 讜讘"讬. 讜注讬讬谉 讘专讗"砖 驻"拽 诪住' 驻住讞讬诐 住讬诪谉 讚'.
187 讘讛拽讚诪讛 诇驻专拽 诪专讜讘讛 讘注谞讬谉 讗讞专讬讜转 讜讞讬讜讘 转砖诇讜诪讬谉 讘砖讜诪专 讜讙讝诇谉 讗讜转 讘'.
188 诇讻讗讜专讛 讬"诇 讚诪讻讬讜谉 讚讛专诪讘"诐 转讜诇讛 讗转 讛讛诇讻讛 讘诪"讚 讬砖谞讛 诇砖讞讬讟讛 诪转讞讬诇讛 讜注讚 住讜祝 专"诇 讚讗住讜专 讻讬 讞诇拽 诪注讬拽专 讛砖讞讬讟讛 讛诪转专转 谞注砖讛 注"讬 注讻讜"诐 砖讗讬谞讜 讘专 讛讬转专 砖讞讬讟讛, 讗讱 讗诐 诇讗 讬注砖讛 讛注讻讜"诐 诪注砖讛 讟专讬驻讛, 讻诇 讛砖讞讬讟讛 讛诪转专转 谞注砖讬转 注"讬 讛讬砖专讗诇. 诪讗讬讚讱 诇诪"讚 讗讬谞讛 诇砖讞讬讟讛 讗诇讗 诇讘住讜祝 讛讛讬转专 讘讗 讘住讜祝 讛砖讞讬讟讛 讻砖砖讞讟 讬砖专讗诇 讜诇驻讬' 讻砖专 讜讗讬谉 诪注砖讛 讛注讻讜"诐 驻讜住诇, 注讬讬谉 讘讞讜诇讬谉 (讻讟:), 讜爪"注.

